ΑΘΛΗΤΙΚΟΙ ΨΙΘΥΡΟΙ: 4 Ιουν 2009\nΤσιρίλο: "Περιμένω την επίσημη πρόταση του ΠΑΟΚ"\nΗΡΑΚΛΗΣ:ΠΑΕΙ ΓΙΑ ΝΕΚΑΤΙ ΑΤΕΣ!\n15.000 ευρώ πρόστιμο\nΜεχντί Ναφτί επόμενος στόχος του Άρη\nΜίλαν Λούκατς στην ΑΕΚ\nΜανώλης Λιαπάκης στη Scoda Ξάνθη\nΤον χάλασε ο υποβιβασμός και είπε να βγει γυμνός !...\n3 μήνες αποκλεισμός για Βαβζίνιακ\nΠαραμένει ο Γιασικεβίτσιους στον ΠΑΟ\nΤΕΝΟRIO ! .... ΣΤΟΙΧΗΜΑ\nΗΡΑΚΛΗΣ:ΞΕΝΙΑΔΗΣ-ΑΝ ΔΕΝ ΕΙΝΑΙ Ο ΡΕΜΟΣ ΔΕΝ ΜΠΑΙΝΩ!\nΠΑΟΚ: Παρουσίαση Γιώργου Φωτάκη\nΕκλεισε Πράνιτς η Μπάγερν\nIFFHS: Πρωτιά για Μπαρτσελόνα, Μάντσεστερ Γ. κορυφ...\nΡεάλ Μαδρίτης Eπίσημη πρόταση για Αλόνσοs\nΑνανέωσε ο Καπετάνος με τη Στεάουα\n"Καρέ" προσφυγών στον Απόλλωνα Καλαμαριάς\nΗ Ιντερ κλείνει τον Καρβάλιο\nΠοτέ στον Ολυμπιακό\nΗΡΑΚΛΗΣ:ΣΤΟ 20% Η ΜΑΚΈΤΑ ΤΟΥ ΓΗΠΕΔΟΥ-ΦΗΜΕΣ ΓΙΑ ΜΠΕ...\nΤον Βραζιλιάνο Ζούκα απέκτησε η Λα Κορούνια\nΑνανέωσαν τρεις στην Εβερτον\nΝτρέντε και Μέλμπεργκ\n"Δεν έχουμε μιλήσει με τον ΠΑΟ"\n"Τουλίπες" για Αμπάρη\nΑντσελότι: "Μην πας στη Ρεάλ Κακά"\nΟ ποδοσφαιριστής της Ρετζίνα, Μπρούνο Τσιρίλο, φιλοξενήθηκε στον Libero 107,4 και στην εκπομπή "ΓΕΓΟΝΟΤΑ" και μίλησε για το ενδεχόμενο της μεταγραφής του στον ΠΑΟΚ. "Περιμένω την επίσημη πρόταση του ΠΑΟΚ. Θέλω να επιστρέψω στο ελληνικό πρωτάθλημα. Πιστεύω ότι ο Φερνάντο Σάντος είναι ο καλύτερος προπονητής στην Ελλάδα. Ο ΠΑΟΚ είναι μεγάλη ομάδα και με τιμά το ενδιαφέρον της".\nΑρχικά, ο Μπρούνο Τσιρίλο υπογράμμισε: "Μέχρι τις 20 Ιουνίου θα πρέπει να κάνω προπονήσεις με την Ρετζίνα, όπως μου είπε ο πρόεδρος της ομάδας. Αυτή είναι η απαίτησή του. Από εκεί και πέρα, θα πρέπει να συζητήσω με την ομάδα μου. Αυτό που μπορώ να πω είναι ότι ο κ. Βρύζας έχει μιλήσει με τον ατζέντη μου και μετά τις 20 του μηνός, θα εξετάσω την προοπτική του να συνεχίσω την καριέρα μου στον ΠΑΟΚ".\nΣε ερώτηση που του έγινε για το αν υπάρχει επίσημη πρόταση από τον ΠΑΟΚ: "Έχω την πληροφόρηση ότι σήμερα θα γίνει μία επίσημη πρόταση στον ατζέντη μου. Αυτό που μου έχει μεταφέρει μέχρι στιγμής είναι το τηλεφώνημα των ανθρώπων του ΠΑΟΚ, οι οποίοι εξέφρασαν ενδιαφέρον για την περίπτωσή μου. Περιμένω την επίσημη πρόταση του ΠΑΟΚ".\nΌσον αφορά τη δέσμευσή του με την Ρετζίνα, ο Μπρούνο Τσιρίλο σχολίασε: "Έχω άλλο ένα χρόνο συμβόλαιο με τη Ρετζίνα. Θα μιλήσω με τον πρόεδρο της ομάδας, για να δω αν θα παραμείνουμε σε αυτόν το πρόγραμμα που θέλει να εκπονήσει για να επιστρέψει η ομάδα στην Serie A. Πιστεύω ότι οι πιθανότητες παραμονής μου είναι 50-50. Το μόνο σίγουρο είναι ότι εγώ θα μπορέσω να βρω μία λύση για να φύγω από την Ρετζίνα, σε περίπτωση που έχω κάτι καλύτερο στα χέρια μου".\nΣτη συνέχεια, ο Ιταλός αμυντικός τόνισε ότι θέλει διακαώς να επιστρέψει στο ελληνικό πρωτάθλημα: "Σαφώς και το Καμπιονάτο είναι φανταστικό πρωτάθλημα και χάρηκα που έπαιξα σε αυτό. Παρόλα αυτά, θέλω να επιστρέψω στην Ελλάδα. Πέρασα δύο φανταστικά χρόνια στην ΑΕΚ. Ξέρω το ποδόσφαιρο, ξέρω τους Έλληνες, νιώθω καλά στη χώρα σας και αυτή τη στιγμή θεωρώ καλύτερο σενάριο για μένα να επιστρέψω στην Ελλάδα. Είναι καλό το γεγονός ότι ο ατζέντης μου έχει 2-3 καλές προτάσεις από την Ελλάδα και είμαι πολύ χαρούμενος με αυτή την προοπτική. Θέλω να επιστρέψω στο ελληνικό πρωτάθλημα".\nΌταν του ζητήθηκε να σχολιάσει την θετική άποψη του τεχνικού του ΠΑΟΚ, Φερνάντο Σάντος, για τον ίδιο, ο Μπρούνο Τσιρίλο δήλωσε: "Είμαι πολύ χαρούμενος που ο κ. Σάντος έχει θετική άποψη για μένα. Τον θεωρώ πάνω από όλα άντρα, κυρίως όσον αφορά τη συμπεριφορά προς τους παίκτες του. Πιστεύω ότι είναι ο καλύτερος προπονητής στην Ελλάδα. Έχω πολύ καλές σχέσεις μαζί του και τον σέβομαι. Ποιος ξέρει; Μπορεί να συνεργαστούμε ξανά στο μέλλον".\nΤέλος, ο Μπρούνο Τσιρίλο μίλησε με εγκωμιαστικά λόγια για τον ΠΑΟΚ και υπογράμμισε ότι θα περιμένει την επίσημη πρόταση του "δικέφαλου του βορρά: "Για να έχω μία απάντηση και να μιλήσω με πιθανότητες, θα πρέπει πρώτα να έχω στα χέρια μου την επίσημη πρόταση του ΠΑΟΚ. Μπορώ να πω ότι ο ΠΑΟΚ είναι μεγάλη ομάδα. Έχει ένα δυνατό πρόγραμμα την επόμενη σεζόν. Είναι μεγάλη ομάδα και έχει τρελούς φιλάθλους. Με τιμά το ενδιαφέρον της".\nΤο φλερτ του ΠΑΟΚ με τον Μπρούνο Τσιρίλο ξεκίνησε το καλοκαίρι του 2007, όταν ολοκληρώθηκε η συνεργασία του με την ΑΕΚ και ο Ιταλός αμυντικός προτίμησε να μετακομίσει στην Ισπανία και να συνεχίσει την καριέρα του στη Λεβάντε. Τον Ιανουάριο του 2008, το ενδιαφέρον του "δικέφαλου του βορρά" αναθερμάνθηκε, ωστόσο ο πρώην ποδοσφαιριστής της "Ένωσης" πήρε μεταγραφή στην ιταλική Ρετζίνα. Με την ολοκλήρωση της φετινής αγωνιστικής σεζόν, το όνομα του Τσιρίλο επανήρθε για ακόμη μία φορά στο προσκήνιο και πλέον, μένει να δούμε αν η τρίτη προσέγγιση των ανθρώπων του ΠΑΟΚ θα είναι και η... φαρμακερή!\nΠολύ ψηλά στην μεταγραφική λίστα του γηραιού ο Τούρκος διεθνής Νεκάτι Ατές ο οποίος αν έρθει στον Ηρακλή θα πρόκειται για μια σπουδέα κίνηση.Ο Νεκάτι Ατές τα τελευταία χρόνια είχε δοθεί με την μορφή δανεισμού στην Άνκαρασπορ, στην Ίνσταμπουλ και στην Ρεάλ Σοσιεδάδ στην οποία ανήκε μέχρι πρότινος έχοντας 15 συμμετοχές και ένα γκολ. Ενώ συνεχίζονται τα δημοσιεύματα για τον Ρουμάνο αμυντικό χαφ Παρασίφ.\n*who is who Necati Ates\n1997-1998 altay 9-2\n1998-1999 altay 3-0\n99-00a altay 8-0\n1999-00b aydinspor(loan) 6-1\n200-2001 altay 35-19\n01-02a altay 4-1\n01-02b adanaspor 32-17\n02-03 adanaspor 33-19\n03-04a adanaspor 16-5\n03-04b galatasaray 13-9\n04-05 galatasaray 33-15\n05-06 galatasaray 32-18\n06-07 galatasaray 20-6\n07-08α ankaraspor(loan) 14-3\n07-08b byuykehir spor(loan) 12-8\nΑπό 15.000 ευρώ έκαστη, κλήθηκαν να πληρώσουν η ΠΑΕ ΑΕΚ και η ΠΑΕ Ολυμπιακός, για την συμπεριφορά των φιλάθλων τους στον πρόσφατο τελικού του Κυπέλλου Ελλάδος, στις 2/5 στο Ολυμπιακό στάδιο της Αθήνας. Το παραπάνω αποφασίστηκε από την αρμόδια πειθαρχική επιτροπή της ΕΠΟ, η οποία και επέβαλε την τιμωρία στις δύο ΠΑΕ.\nΘυμίζεται ότι οπαδοί των δύο ομάδων συνεπλάκησαν λίγο πριν την έναρξη του αγώνα, στην τάφρο που χωρίζει τον αγωνιστικό χώρο και τις εξέδρες, ενώ αντάλλαξαν και αρκετές φωτοβολίδες, πριν και κατά τη διάρκεια της αναμέτρησης.\nΜετά τον Λεάντρο Γκρασίαν, ο Άρης είναι έτοιμος να ανακοινώσει την απόκτηση του Μεχντί Ναφτί. Κατά την διάρκεια της ημέρας, οι “κίτρινοι” αναμένεται να επισημοποιήσουν την μεταγραφή του 30χρονου μέσου, ο οποίος έχει συμφωνήσει εδώ και καιρό με την ομάδα.\nΟ Ναφτί έρχεται με σκοπό να “δέσει” την αμυντική με την επιθετική γραμμή, μιας και φημίζεται για την δύναμη, το πάθος και την αποτελεσματικότητα, που τον διακατέχει μέσα στον αγωνιστικό χώρο. Αγωνίζεται στην θέση του αμυντικού χαφ και ρόλος του είναι να “κόβει” της επιθέσεις των αντιπάλων, βοηθώντας παράλληλα τους κεντρικούς αμυντικούς.\nΆλλωστε η θητεία του όλα αυτά τα χρόνια στα μεγάλα πρωταθλήματα, όπως το Γαλλικό, το Ισπανικό και το Αγγλικό, αποδεικνύουν περίτρανα την αξία του. Συν τις άλλοις, τα στοιχεία και οι αριθμοί που τον συνοδεύούν, φανερώνουν ότι πρόκειται για έναν εξαίρετο ποδοσφαιριστή, “εργαλείο” στο χώρο του κέντρου, ικανό να βοηθήσει τον Άρη την χρονιά που έρχεται.\nΣτοιχεία του παίκτη:\nΟ Μεχντί Ναφτί αγωνίζεται ως αμυντικός χαφ και είναι κάτοχος Γαλλικού διαβατηρίου. Γεννήθηκε στις 28 Νοεμβρίου του 1978, έχει ύψος 1.79 και ζυγίζει 75 κιλά.\nΗ καριέρα του στην Ευρώπη ξεκίνησε το 1998 με τα χρώματα της Τουλούζ, ενώ τον Γενάρη του 2001 “μετακόμισε” στη Σανταντέρ, στην οποία παρέμεινε ως τον Γενάρη του 2005. Επόμενος σταθμός της καριέρας του ήταν η Μπέρμιγχαμ, της φανέλας οποίας τίμησε μέχρι τον περασμένο Μάη.\nΤέλος, ο Μεχντί Ναφτί μετρά 45 συμμετοχές και 1 γκολ με την Εθνική ομάδα της Τυνήσιας, έχοντας αγωνιστεί βασικός στα 3 ματς της Εθνικής του στο Μουντιάλ του 2006.\nΚαι το όνομα αυτού: Μίλαν Λούκατς! Ο Σέρβος τερματοφύλακας θα φοράει τα «κιτρινόμαυρα», μιας και οι ιθύνοντες της «Ένωσης» τα βρήκαν σε όλα με την Τσουκαρίτσι. Τριετές συμβόλαιο θα υπογράψει ο 23χρονος πορτιέρο που δήλωσε «είμαι πολύ χαρούμενος που μια τόσο μεγάλη ομάδα ενδιαφέρεται για εμένα».\n«Η αλήθεια είναι πως βρισκόμαστε κοντά σε συμφωνία και εύχομαι να τελειώσουν όλα σύντομα. Είμαι πολύ χαρούμενος που μία τόσο μεγάλη ομάδα όπως η ΑΕΚ ενδιαφέρεται να με αποκτήσει. Ξέρω ότι υπάρχει σίγουρα μεγάλος ανταγωνισμός στο σύλλογο και ειδικά στη θέση του τερματοφύλακα. Πιστεύω, όμως, ότι στο άμεσο μέλλον θα ανταπεξέλθω στις απαιτήσεις του συλλόγου ανεβάζοντας και εγώ το επίπεδο μου» δήλωνε ο παίκτης το απόγευμα της Πέμπτης στην ΕΡΑ-ΣΠΟΡ(101,8) λίγο πριν οριστικοποιηθεί η συμφωνία.\nΠαίκτης της Scoda Ξάνθης θα είναι από την επόμενη χρονιά ο Μανώλης Λιαπάκης, όπως ανακοινώθηκε και επίσημα από την ακριτική ΠΑΕ. Ο 25χρονος ποδοσφαιριστής που μέχρι πρότεινος αγωνιζόταν με την ομάδα του Θρασύβουλου, δήλωσε πολύ χαρούμενος για την εν λόγω εξέλιξη, μετά την υπογραφή του συμβολαίου του.\nΑναλυτικά η ανακοίνωση της ΠΑΕ:Η ΠΑΕ SKODA ΞΑΝΘΗ ΑΟ απέκτησε από την ΠΑΕ ΘΡΑΣΥΒΟΥΛΟΣ τον ποδοσφαιριστή ΜΑΝΩΛΗ ΛΙΑΠΑΚΗ με τον οποίο υπέγραψε επαγγελματικό συμβόλαιο.\nΜετά την υπογραφή του συμβολαίου του ο 25χρονος ποδοσφαιριστής δήλωσε στο skodaxanthifc.gr: "Είμαι απόλυτα ευχαριστημένος για την υπογραφή του συμβολαίου με την SKODA ΞΑΝΘΗ, η οποία αποτελεί υπόδειγμα λειτουργίας για τον χώρο του Ελληνικού ποδοσφαίρου.\nΟ τρόπος με τον οποίο με προσέγγισαν οι άνθρωποι της ομάδας ήταν καθοριστικός ώστε να προτιμήσω την SKODA ΞΑΝΘΗ. Τους ευχαριστώ για την εμπιστοσύνη που έδειξαν στο πρόσωπο μου και θα προσπαθήσω να τους δικαιώσω για την επιλογή τους."\nΤον χάλασε ο υποβιβασμός και είπε να βγει γυμνός !!!\nΜετά από μία πολύ δύσκολη αγωνιστική περίοδο για την ομάδα του ΟΦΗ, η οποία είχε ως απολογισμό τον υποβιβασμό της ομάδας στην Β` Εθνική, άλλο ένα δυσάρεστο περιστατικό "πονοκεφαλιάζει" τους ανθρώπους του συλλόγου.\nΤο βράδυ της Τετάρτης (3/6), συνελήφθη ο Γερμανός Φάμπιαν Γκέρμπερ, ποδοσφαιριστής του ΟΦΗ στο αεροδρόμιο "Ν. Καζαντζάκης", για προσβολή της δημοσίας αιδούς. Πιο συγκεκριμένα, ο παίκτης, ο οποίος είναι διεθνής με την Εθνική ομάδα της χώρας του, κατά την άφιξη του στο Ηράκλειο και ενώ βρισκόταν σε κατάσταση μέθης, έβγαλε τα ρούχα του, επιδεικνύοντας τα γεννητικά του όργανα στον κόσμο, στον χώρο των αφίξεων!\nΣτην συνέχεια, αστυνομικοί του Τμήματος Αερολιμένα τον συνέλαβαν και τον οδήγησαν στο κρατητήριο, ενώ θα κληθεί να λογοδοτήσει στον εισαγγελέα Ηρακλείου, μετά από μήνυση που του έκανε γυναίκα υπάλληλος του αεροδρομίου.\nΕίπαμε βρε φίλε έπεσες ποδοσφαιρικά... μην πέφτεις όμως και ηθικά! Έχουν και κάτι μαχαίρες εκεί στην Κρήτη πωπωπωωωωωωωωω...\nΜε τρεις μήνες αποκλεισμό από κάθε αθλητική δραστηριότητα τιμώρησε η Πειθαρχική Επιτροπή της Σούπερ Λίγκας τον Γιάκουμπ Βαβζίνιακ, για τη γνωστή υπόθεση ντόπινγκ, όταν ο παίκτης του Παναθηναϊκού βρέθηκε θετικός σε έλεγχο μετά τον αγώνα με την Ξάνθη (5/4). Η ποινή πάντως είναι εφέσιμη.\n"Η Πρωτοβάθμια Πειθαρχική Επιτροπή πήρε την παρακάτω απόφαση μετά την από 19/5/2009 κλήση της σε απολογία του ποδοσφαιριστή J. Wawrzyniak και της ΠΑΕ Παναθηναϊκός διότι: "σε έλεγχο ντόπινγκ (λήψη δειγμάτων ούρων) που σας έγινε στις 5/4/2009 κατά την διάρκεια του αγώνα Πρωταθλήματος ποδοσφαίρου ΣΟΥΠΕΡ ΛΙΓΚΑ μεταξύ των ομάδων ΠΑΝΑΘΗΝΑΪΚΟΣ - SKODA ΞΑΝΘΗ, από την εργαστηριακή ανάλυση προέκυψε αντικανονικό αναλυτικό αποτέλεσμα για το Β΄ δείγμα, στο οποίο ανιχνεύθηκε η ουσία 4-methyl-2-hexanamine, το οποίο, θεωρείται οριστικό".\nΑπαλλάσσει την ΠΑΕ Παναθηναϊκός και επιβάλει στον ποδοσφαιριστή J. Wawrzyniak ποινή αποκλεισμού τριών (3) μηνών (άρθρο 47 παρ. 1, 4 περ. c Κανονισμού Καταπολέμησης της Φαρμακοδιέγερσης FIFA, Υ.Α. Υγείας - Πολιτισμού, Αριθμός 55769/2008 (ΦΕΚ 2671/Β΄/2008) Κεφ. Β΄ περ. 06β και Υ.Α. 3416/2006 Πολιτισμού - Υγείας άρθρο 5 (ΦΕΚ 215/Β΄/13-2-2006)".\nΣτον Παναθηναϊκό υποδέχτηκαν με "ουδετερότητα" την απόφαση για τον παίκτη, σχολιάζοντας απλά πως "σεβόμαστε τις αποφάσεις της δικαιοσύνης", ενώ όσον αφορά το ενδεχόμενο έφεσης, είναι κάτι που θα αποφασιστεί από τον ίδιο τον Βαβζίνιακ. Το μέλλον του παίκτη στην ομάδα θα ξεκαθαρίσει εντός των επόμενων 10 ημερών, όταν και θα συνεδριάσει η Διοικούσα Επιτροπή, αλλά πληροφορίες λένε πως ο πολωνός είναι "στο μεταίχμιο", με τις πιθανότητες να είναι εναντίον του πάντως για λόγους "ηθικής τάξεως"...\nΤη φανέλα του Παναθηναϊκού θα συνεχίσει να φοράει όπως φαίνεται ο Σαρούνας Γιασικεβίτσιους. Ο "Σάρας" τα βρήκε τελικά στη διάρκεια του συμβολαίου με τη διοίκηση του "τριφυλλιού" και αναμένεται να υπογράψει για δυο ακόμα χρόνια με απολαβές 2 εκατομμύριων ευρώ το χρόνο. Οι "πράσινοι", ενώ τα είχαν βρει στο οικονομικό με τον λιθουανό του πρόσφεραν μονοετή ανανέωση, αλλά αυτός ήθελε οπωσδήποτε διετές κλειστό συμβόλαιο. Τελικά οι δυο πλευρές τα βρήκαν κάπου στη μέση, αφού ο Γιασικεβίτσιους θα υπογράψει για 1+1 χρόνια.\nΟ Παναθηναϊκός πάντως θα έχει την οψιόν για αποδέσμευση του "Σάρας" μετά τον πρώτο χρόνο κάτι, που για να γίνει θα πρέπει να του καταβάλει αποζημίωση 500.000 ευρώ. Οι συζητήσεις των δυο πλευρών έχουν αρχίσει εδώ και αρκετό καιρό και αν και μέχρι τα μέσα της σεζόν η διοίκηση του "τριφυλλιού" δεν έβλεπε και με τόσο καλό μάτι την παραμονή του μετά τη μεγαλειώδη εμφάνιση του στον ημιτελικό του Final 4 με τον Ολυμπιακό και ακόμα περισσότερο με την κατάκτηση της Ευρωλίγκα έσπευσε να του προτείνει ανανέωση της συνεργασίας τους.\nΟ "Σάρας" ζήτησε οπωσδήποτε κλειστό διετές συμβόλαιο και για αρκετό καιρό η ανανέωση του συμβολαίου του ήταν 50-50. Μετά την κατάκτηση και του πρωταθλήματος που συμπλήρωσε το triple crown για τον Παναθηναϊκό ο Γιασικεβίτσιους εκδήλωσε την επιθυμία του να μείνει στην ομάδα και έκανε πίσω όσον αφορά τη διάρκεια του νέου συμβολαίου του.\nΤην Kαλησπερα μου στη παρεα.\nΣτα σημερινα τιποτα το πολυ ιδιαιτερο, αφου τα ματς ειναι λιγα, περιορισμενες\nκαι οι επιλογες μας.\nΣτο Λιρς-ΡΟΖΕΛΑΡ παιχνιδη διαβαθμισης βελγιου, οι ομαδες εχουν δωσει 3 ματς\nαπομενουν ακομη 3 , αυτη ειναι η βαθμπλογια ως τωρα-\n1. ΡΟΖΕΛΑΡ 7\n2. ΝΤΕΝΤΕΡ 5\n3. ΛΙΡΣ 2\n4. ΑΝΤΒΕΡΠ 1\nΑγωνιστικα νεα- τιποτα ιδιαιτερο για της δυο ομαδες, ωστοσο το στυλ παιχνιδιου στο σημερινο ματς με ωθει στο ΔΙΠΛΟ.\nΤο οτι η Λιρς θα ψαξει το γκολ,θα προσπαθησει να κανει το παιχνιδη της για να\nπαρει τη νικη, μιας και αυτη ειναι που εχει το ζορι να παρει το ματς,\nπιστευω πως η ΡΟΖΕΛΑΡ, περιμενωντας θα εχει την ευκαιρια των αντεπιθεσεων να πετυχει\nκαποιο γκολ, και να μας χαρισει εμας ενα ωραιο ΔΙΠΛΟ!!!\nΣτο Σαντο αντρε-ΣΑΝΤΟΣ επιλογη μου το διπλο. Αητητη η ΣΑΝΤΟΣ 2-2-1, προβληματακια\nη Σαντο αντρε, 1-2-1 η φορμα της. Ανωτερη και σε καλη φορμα, η ιστορικη ΣΑΝΤΟΣ του\nΣχολια-επικοινωνια στο (tenoriostoix@yahoo.gr)\nΣτο FACEBOOK νεα σελιδα με ονομα (Τenorio Bet)\nκαλο απογευμα καλα να περνατε με υγεια, τα σεβη μου ΤΕΝΟRIO !\nΣε δηλώσεις του στον ραδιοφωνικό σταθμό Libero 107,4 ο υποψήφιος επενδυτής μεταξύ των άλλων δήλωσε:\n«Ενημερώθηκα χτες το βράδυ από τους συνεργάτης μου. Ένας πρόεδρος πρέπει να έχει ανοιχτά τα τηλέφωνά του. Θα έπρεπε να με ρωτήσει αν όντως αληθεύουν τα δημοσιεύματα. Θα παρακαλούσα τον κ. Ρέμο, αν θέλει να επικοινωνήσει μαζί μου, γιατί έχει υποπέσει σε μεγάλο ολίσθημα. Εγώ δε μίλησα ποτέ μαζί του, απλά το ενδιαφέρον εκδηλώθηκε στο στενό περιβάλλον του. Είπαμε να συναντηθούμε την επόμενη εβδομάδα. Τον παίρνουν τηλέφωνο οι δικοί του άνθρωποι, αλλά δεν τον βρίσκουν. Εγώ μιλάω μόνο με τον άνθρωπο που διοικεί. Σέβομαι έναν ιστορικό σύλλογο και δε θέλω να παρεξηγηθεί οτιδήποτε. Δεν έχω βγει ποτέ δημόσια να μιλήσω και δεν έχω σκοπό να προσβάλω μία από τις μεγαλύτερες ομάδες της Ελλάδας. Το φλερτ έχει ξεκινήσει εδώ κι έξι μήνες. Ενδιαφέρθηκαν άνθρωποι από το στενό περιβάλλον του προέδρου, με πλησίασαν στην Αθήνα και με ρώτησαν αν όντως υπάρχει ενδιαφέρον. Βλέποντας τα δρώμενα του Ηρακλή, δεν μπορεί να βγει κάποιος και να παίξει δημόσια. Εγώ ήθελα να μιλήσω πρώτα στον πρόεδρο του Ηρακλή πριν να βγω σε οποιαδήποτε εκπομπή. Όλα τα ραντεβού τα γνωρίζει πολύ καλά. Για να μπεις σε ένα χώρο και σε μία ομάδα, θα πρέπει να μάθεις πρώτα κάποια συγκεκριμένα πράγματα. Πρέπει να κοιτάξεις αν αυτή η ομάδα «κάνει», τι επενδύσεις μπορείς να κάνεις και τι γήπεδο έχει από πίσω της. Εγώ ουδέποτε μίλησα κι ενόχλησα. Κακώς λοιπόν βγήκε οτιδήποτε προς τα έξω. Πρώτα μιλάς με τους ανθρώπους που έχουν τα ηνία του συλλόγου. Αν βρεθεί λύση καλώς. Εγώ είμαι οργισμένος γιατί βγήκε μία δήλωση χωρίς να έχω μιλήσει με τον πρόεδρο του Ηρακλή. Αυτή τη στιγμή, ειπώθηκαν ορισμένα πράγματα σε κάποιους δημοσιογράφους. Εγώ σας απαντώ ότι δήλωσα στους δημοσιογράφους ότι υπάρχει ενδιαφέρον, αλλά περιμένω να μιλήσω με τον κ. Ρέμο. Έχει κλειστά τα τηλέφωνά του»Στη συνέχεια, ο γνωστός επιχειρηματίας σχολίασε τις δηλώσεις που φέρεται να έκανε τις προηγούμενες ημέρες και προχώρησε σε σημαντικές διευκρινίσεις: «Ποτέ δεν δήλωσα ότι θα βάλω 20 εκατομμύρια ευρώ στον Ηρακλή. Ερωτήθηκα αν θα αναλάβω τον Ηρακλή και είπα ναι. Έχω μεγάλη εκτίμηση τον Ρέμο και είπα ότι αν ευοδώσει αυτή η προσπάθεια, να μείνει πρόεδρος του Ηρακλή. Αν μου πει ο πρόεδρος «έλα να βοηθήσεις», θα βοηθήσω. Δεν ξέρω ακόμη τις προθέσεις του και περιμένω να μιλήσω μαζί του».Όταν του ζητήθηκε να απαριθμήσει τους λόγους για τους οποίους θέλει να εμπλακεί στην ΠΑΕ Ηρακλής, ο Βασίλης Ξενιάδης υπογράμμισε: «Ο Ηρακλής είναι μία ομάδα με γηπεδικές εγκαταστάσεις. Μπορούμε να εκμεταλλευτούμε τις εγκαταστάσεις της Μίκρας και υπάρχουν επιχειρηματικές δυνατότητες. Εσείς στον Ηρακλή τι θέλετε; Πως θα γίνει μεγάλος; Θα πρέπει να υπάρχει ένα οικονομικό εύρος και να εκμηδενιστούν τα χρέη. Ένας επιχειρηματίας θα εξετάσει πρώτα αν τον συμφέρει, σας το λέω ψυχρά. Έχουμε τη δυνατότητα να βάλουμε ένα μεγάλο ποσό. Όσον αφορά τα 20 εκατομμύρια ευρώ που ακούστηκαν, θα το συζητήσω μόνο με τον Αντώνη Ρέμο. Όλα αυτά πρέπει να τα συζητήσω με τον αρχηγό του συλλόγου και τους μετόχους. Κακώς πήρε δημοσιότητα το θέμα, προτού μιλήσω μαζί του. Προσπαθώ να βρω από χτες τον κύριο Ρέμο. Τους προηγούμενους μήνες υπήρξε ενδιαφέρον από το περιβάλλον του, όμως ήθελα να δω κάποια πράγματα. Άφησα να περάσει πρώτα αυτή η περίοδος και μετά να δω. Άλλωστε, το έχει δηλώσει ότι η πόρτα είναι ανοιχτή για όποιον θέλει να βοηθήσει τον Ηρακλή. Κανείς δεν πρέπει να παίζει παιχνίδια στην πλάτη του προέδρου του Ηρακλή και της ομάδας. Εγώ θα του ζητήσω συγγνώμη, όπως θα πρέπει να μου ζητήσει και αυτός. Θέλω οπωσδήποτε ο κ. Ρέμος να παραμείνει η σημαία του Ηρακλή. Αν δεν είναι ο Ρέμος, δεν μπαίνω. Εγώ είμαι τεχνοκράτης και μιλάω ρεαλιστικά. Ναι, το γήπεδο και οι εγκαταστάσεις είναι το δέλεαρ, όμως θα υπάρξουν και οι απαραίτητες ασφαλιστικές δικλείδες».Κλείνοντας, ο Βασίλης Ξενιάδης επισήμανε: «Μπορεί οι παρατρεχάμενοι οι δικοί μου να μπέρδεψαν τα πράγματα με τους παρατρεχάμενους του κ. Ρέμου. Όσοι γνωρίζουν από ποδόσφαιρο, ξέρουν ότι δεν γίνεται να πλησιάσεις κάποια ομάδα η οποία παλεύει για την σωτηρία της. Θα συναντηθώ με τον πρόεδρο του Ηρακλή κι αν τα βρούμε, καλώς. Φαντάζομαι τον Ηρακλή μεγάλο. Θα πρέπει να βοηθήσουμε όλοι. Αυτή τη στιγμή ο Ηρακλής έχει έναν Χατζηπαναγή, έναν Κωφίδη, έναν Παπαϊωάννου, τους οποίους πρέπει να «εκμεταλλευτεί» η ομάδα. Από εδώ και μπρος τον λόγο έχει μόνο ο πρόεδρος του Ηρακλή.\nΗ ΠΑΕ ΠΑΟΚ παρουσίασε στα γραφεία της στο γήπεδο της Τούμπας το πέμπτο μεταγραφικό της απόκτημα για την επόμενη αγωνιστική περίοδο τον Γιώργο Φωτάκη που πήρε και την φανέλα με το νούμερο 18.\nΟ Γιώργος Φωτάκης είναι Έλληνας διεθνής ποδοσφαιριστής, γεννημένος στις 29 Οκτωβρίου 1981, ο οποίος αγωνίζεται στη μεσαία γραμμή.\nΤη σεζόν 2004-05 αγωνίσθηκε ως βασικός με το Αιγάλεω στο κύπελλο ΟΥΕΦΑ.\nΤην περίοδο 2005-06 έπεσε σε δυσμένεια προσπαθώντας να μετεγγραφεί στο εξωτερικό, αλλά η μετακίνησή του στη Σκωτσέζικη Κλιμάρνοκ ακυρώθηκε και τελικά υπέγραψε στη Λάρισα, με την οποία κατέκτησε το κύπελλο του 2007.\nΣε άλλη μία σημαντική μετεγγραφική κίνηση προχώρησε η Μπάγερν Μονάχου με την απόκτηση του Ντάνιελ Πράνιτς.\nΟ 27χρονος Κροάτης μέσος, ο οποίος έκανε μία εξαιρετική σεζόν στο ολλανδικό πρωτάθλημα με τη φανέλα της Χέρενφεϊν, θα ενισχύσει την αριστερή πτέρυγα των Βαυαρών οι οποίοι ούτε λίγο ούτε πολύ έβγαλαν από τα ταμεία τους το ποσό των 10 εκατομμυρίων ευρώ.\nΤο όνομα του Πράνιτς καταλάμβανε περίοπτη θέση στις μετεγγραφικές λίστες των περισσοτέρων μεγάλων ευρωπαϊκών συλλόγων, όπως για παράδειγμα της Λίβερπουλ. Μάλιστα, προ ολίγων ημερών ο Κροάτης είχε δηλώσει ότι θα ήταν η εκπλήρωση ενός ονείρου να παίξει στο Ανφιλντ αλλά το οικονομικό όφελος τον οδήγησε στο Μόναχο.\n"Μπορώ να πω ότι είμαι ενθουσιασμένος. Η Μπάγερν είναι ένας σπουδαίος σύλλογος. Θα κάνω ότι μπορώ για να επιβεβαιώσω την εμπιστοσύνη που μου έδειξε ο Λουίς Φαν Χάαλ ", δήλωσε ο Πράνιτς.\nΜε την κίνηση αυτή μπήκε ένα τέλος και στα σενάρια που ήθελαν τη Μπάγερν να κινείται για την απόκτηση του Αλεξάντερ Χλεμπ από τη Μπαρτσελόνα.\nIFFHS: Πρωτιά για Μπαρτσελόνα, Μάντσεστερ Γ. κορυφαία ελληνική ομάδα ο Παναθηναϊκός\nΤην πρώτη θέση της Διεθνούς Ομοσπονδίας Ιστορίας και Στατιστικής Ποδοσφαίρου μοιράζονται Μπαρτσελόνα και Μάντσεστερ Γιουνάιτεντ.\nΟι "μπλαουγκράνα", μετά τη νίκη τους στον τελικό του Τσάμπιονς Λιγκ επί των "κόκκινων διαβόλων" και την πορεία τους τον τελευταίο μήνα έφτασαν τους Αγγλους, ωστόσο αποτελούν τη μοναδική ισπανική ομάδα στις πρώτες 21 θέσεις (22η η Ατλέτικο Μαδρίτης)!\nΟι υπόλοιπες τρεις ομάδες του τοπ-5 είναι αγγλικές (Τσέλσι, Λίβερπουλ, Αρσεναλ), ενώ ακολουθούν δύο... ουκρανικές (Σαχτάρ Ντόνετσκ, Ντιναμό Κιέβου). Η πρώτη ιταλική ομάδα (Γιουβέντους) εντοπίζεται μόλις στη 12η θέση, ενώ το Αμβούργο φιγουράρει την 9η θέση.\nΚορυφαία ομάδα του Μαΐου αναδείχθηκε η Ιντερνασιονάλ του Πόρτο Αλέγκρε, η οποία είχε το απόλυτο των νικών σε τέσσερα ματς πρωταθλήματος Βραζιλίας και παρέμεινε αήττητη στο κύπελλο φτάνοντας μέχρι τα ημιτελικά.\nΟσον αφορά την ελληνική εκπροσώπηση, όλες οι ομάδες εμφανίζουν πτώση. Ο Παναθηναϊκός είναι 31ος από 23ος, ο Ολυμπιακός 52ος από 44ος, η ΑΕΚ 140ή από 126η, ο ΠΑΟΚ 277ος από 248ος και Αρης 316ος από 248ος (ισοβαθμούς με τον ΠΑΟΚ.\nΗ κατάταξη των 20 πρώτων ομάδων\n1. Μπαρτσελόνα 315,0\n-. Μάντσεστερ Γιουνάιτεντ 315,0\n3. Τσέλσι 276,0\n4. Λίβερπουλ 248,0\n5. Αρσεναλ 247,0\n6. Σαχτάρ Ντόνετσκ 245,5\n7. Ντιναμό Κιέβου 234,5\n8. Εστουδιάντες 232,0\n9. Αμβούργο 228,0\n10. Γκρέμιο 222,0\n11. Μπόκα Τζούνιορς 218,0\n12. Γιουβέντους 215,0\n13. Μπάγερν Μονάχου 211,0\n14. Βέρντερ Βρέμης 210,0\n15. Σάο Πάουλο 199,0\n16. Ιντενασιονάλ 198,0\n17. Κρουζέιρο 193,0\n18. Ιντερ 191,0\n19. Μάντσεστερ Σίτι 190,0\n20. Μαρσέιγ 189,0\nΕπίσημη πρόταση ύψους 23εκ. ευρώ για την απόκτηση του Τσάμπι Αλόνσο, κατέθεσε στην Λίβερπουλ η Ρεάλ σύμφωνα με τον βρετανικό Τύπο.\nΟ νέος πρόεδρος της "Βασίλισσας", Φλορεντίνο Πέρεθ εκτιμά ιδιαίτερα τον Ισπανό μέσο και έτσι το ενδιαφέρον των μαδριλένων προχώρησε.\nΠάντως οι οικονομικές απαιτήσεις των "κόκκινων" φτάνουν τα 40εκ. ευρώ σύμφωνα με άλλο δημοσίευμα στον ισπανικό Τύπο.\nΟ Αλόνσο που μετακόμισε στην Λίβερπουλ το 2004 από την Ρεάλ Σοσιεδάδ έχει σημειώσει 18 γκολ σε 210 συμμετοχές με την φανέλα της αγγλικής ομάδας.\nΗ Μίλαν δεν μπορει να χάνει 70.000.000 ευρώ κάθε χρόνο..." Τάδε έφη Αντριάνο Γκαλιάνι, με τον αντιπρόεδρο της Μίλαν να αποκαλύπτει σε συνέντευξή του την Πέμπτη (04/6) στην "Gazzetta dello Sport" τις αιτίες που ωθούν την ομάδα του να παραχωρήσει τον Κακά στη Ρεάλ.\n"Ακόμα και η καρδιά πρέπει μερικές φορές να συμπεριφέρεται με βάση τους αριθμούς. Ελπίζω οι οπαδοί να καταλάβουν... Αυτό δεν σημαίνει πάντως ότι παραμένουμε στάσιμοι. Θα έρθει ένας σπουδαίος επιθετικός και ένας επιτελικός μέσος, καθώς από τη νέα σεζόν θα παίζουμε με σύστημα 4-3-1-2.\nΟι Πάτο, Πρλο και Ζέεντορφ δεν πωλούνται", ξεκαθάρισε επίσης ο αντιπρόεδρος των "ροσονέρι", συμπληρώνοντας πως τα πράγματα στην υπόθεση Κακά δεν έχουν τώρα καμία σχέση με την προ έξι μηνών μυθική πρόταση της Μάντσεστερ Σίτι και την άρνηση του Βραζιλιάνου να μετακομίσει στην Αγγλία.\n"Ο Ρίκι δεν ήθελε να πάει στη Μάντσεστερ Σίτι, δεν ισχύει όμως το ίδιο και για τη Ρεάλ. Ο παίκτης είχε πάντα άψογη συμπεριφορά απέναντί μας, δεν μας ζήτησε ποτέ προσαρμογή ή επέκταση του συμβολαίου. Ήταν εδώ για έξι χρόνια κερδίζοντας όλα όσα μπορούσε να κερδίσει.\nΗ ρίζα του προβλήματος είναι το οικονομικό, η Ιταλία έχει χάσει έδαφος όσον αφορά στην ανταγωνιστικότητα και η Serie Α θα πρέπει να παλέψει για να μην την ξεπεράσουν άλλα πρωταθλήματα.\nΗ Μίλαν είναι έτοιμη να ξεκινήσει μία νέα πορεία για να επιστρέψει στις επιτυχίες", δήλωσε χαρακτηριστικά ο ισχυρός άνδρας των Μιλανέζων.\nΟ 26χρονος ποδοσφαιριστής πραγματοποίησε μία πολύ καλή χρονιά σημειώνοντας 11 τέρματα με τη ρουμανική ομάδα (από τα οποία τα 10 μπήκαν μετά το 80ο λεπτό) και αυτό οδήγησε τον ιδιοκτήτη του συλλόγου Τζίτζι Μπεκάλι στην ανανέωση του συμβολαίου του.\nΌσον αφορά τις απολαβές του, ο Μακεδόνας άσος θα λάβει 120.000 ευρώ, ποσό που κυμαίνεται στα ίδια επίπεδα με πέρυσι.\nΕιλικρινά σας μιλάω, δεν γνωρίζω τίποτα για τον Παναθηναϊκό. Δεν έχω καμία απολύτως ενημέρωση. Με πιάνετε… αδιάβαστο!"\n(...ο μάνατζερ του Παλάσιο μιλώντας για το ενδιαφέρον των "πράσινων" για τον πελάτη του)\nΜπορεί η διοίκηση του Απόλλωνα Καλαμαριάς να έχει κάθε καλή διάθεση να τακτοποιήσει τις οικονομικές εκκρεμότητες με τους παίκτες της ομάδας, ωστόσο φαίνεται πως η καθυστέρηση που παρατηρείται έχει ως συνέπεια οι τελευταίοι να χάνουν την υπομονή τους. Μάλιστα, τέσσερις εξ αυτών αποφάσισαν να καταθέσουν προσφυγή.\nΟ λόγος για τους Αποστόλη Γιάννου, Ανδρέα Γκόβα, Γιάννη Φυσέκη και Χρήστο Τομαρά. Οι συγκεκριμένοι ποδοσφαιριστές δεν επιθυμούν να αποχωρήσουν από το έμψυχο δυναμικό των Πόντιων αλλά κατέφυγαν σε αυτήν την κίνηση προκειμένου να διασφαλίσουν τα δεδουλευμένα τους. Πάντως, τα χρήματα που ζητούν δεν είναι πολλά και εκτιμάται ότι θα βρεθεί λύση\nΗ Ιντερ κορυφώνει τις επαφές με τη Τσέλσι για την απόκτηση του Πορτογάλου αμυντικού, Ρικάρντο Καρβάλιο. Σύμφωνα με δημοσιεύματα του ιταλικού Τύπου, η ομάδα του Μιλάνου προσφέρει 18 εκατομμύρια ευρώ για τον παίκτη, καθώς σκοπεύει να ενισχυθεί σημαντικά ενόψει της νέας σεζόν και της συμμετοχής της στο Τσάμπιονς Λιγκ.\nΤο ενδιαφέρον για τον διεθνή άσο επιβεβαίωσε και ο τεχνικός της πρωταθλήτριας Ιταλίας, Ζοζέ Μουρίνιο, ο οποίος έχει δουλέψει με τον Καρβάλιο τόσο στη Πόρτο, όσο και στη Τσέλσι.\nΜεγάλη "κατραπακιά" η χθεσινή που έδωσε το Μαρούσι στον Άρη. Για άλλη μια χρονιά εκτός Euroleague οι κίτρινοι. Δεν θα αναλύσω τι φταίει ποιος φταίει και όλα αυτά τα σχετικά. Δεν θα μπω σ αυτό το τριπάκι. Όσοι είναι κοντά στην ομάδα ξέρουν πολύ καλά. Θα πω απλά 2-3 λόγια έτσι όπως αισθάνομαι. Κατ' αρχάς καλός προπονητής ο Μαντσόν, αλλά όχι για τα δύσκολα. Δεύτερον, μεγάλο λάθος η απόλυση του Νικολαΐδη από βοηθό προπονητή, γιατί όταν ένας προπονητής κολλάει, υπάρχουν και οι βοηθοί του. Χωρίς φυσικά να θέλω να θίξω τους βοηθούς που υπάρχουν τώρα στον Άρη, αλλά η απώλεια του Νικολαΐδη ήταν μεγάλη. Τρίτον, η μεγαλύτερη απώλεια η αποχώρηση εδώ και μερικά χρόνια της Γένεσις. Καλός φιλότιμος και ανοιχτοχέρης ο κ. Τζεβελέκης, αλλά δυστυχώς δεν ξέρει από μπάσκετ. Άλλη μια χρονιά χαμένη για τον πάλαι ποτέ αυτοκράτορα. Ας ελπίσουμε ότι το μέλλον του θα είναι καλύτερο.\nΤι γίνεται εκεί στα Γιάννενα; Μετά το Μενδρινό βάλαν στο μάτι και το Δάρλα. Ό,τι θέλει ο Άρης το θέλουν και τα Γιάννενα και μέχρι στιγμής κερδισμένοι είναι οι "παγουράδες".\nΧαμός προβλέπεται να γίνει αύριο στο αεροδρόμιο με την άφιξη του νέου αστεριού των κιτρίνων Leandro Gracian.\nΚάτι ακούγεται για Σεϊταρίδη στον ΠΑΟΚ. Για να δούμε τι θα δούμε στην εξέλιξη αυτού του θέματος. Μέχρι στιγμής ο ΠΑΟΚ έχει κάνει μεταγραφές, αλλά οι φίλαθλοί του θέλουν και μεγάλα ονόματα. Ίδωμεν...\nΧαμός γίνεται στην Αθήνα. Όχι στο Παναθηναϊκό ο Λέιτο, όχι στον Ολυμπιακό ο Σκόκο. Από πότε τους συνεπήρε όλους αυτούς το συναίσθημα;\nΤώρα τελευταία βλέπω πολλούς να ενδιαφέρονται για την αγορά της ΠΑΕ Ηρακλής. Έτσι ξαφνικά; Όπως λέει και το τραγούδι του Ρέμου... Μήπως κρύβεται κάτι άλλο που δεν το ξέρουμε; Μήπως τους αρέσει το "φιλέτο" - γήπεδο;\n"Είμαι παίκτης της Σαντατέρ, δεν έχω μιλήσει ποτέ με τον ΠΑΟΚ αλλά γυρίζω με χαρά στον Άρη αν τα βρούμε" τάδε έφη σε ραδιοφωνικό σταθμό Βίκτορ Βιτόλο.\nΟ Νάτσο Σκόκο ήταν από τους παίκτες της ΑΕΚ που ξεχώρισαν την σεζόν που πέρασε. Ο Αργεντινός μέσος, πάντως, χαρακτήρισε τη σεζόν αρνητική και θέλει του χρόνου το πρωτάθλημα. Ο 24χρονος άσος τόνισε ότι δεν θα πήγαινε ποτέ στον Ολυμπιακό αφού θα ήταν έλλειψη σεβασμού προς την Ένωση, ενώ προτιμάει να πάει στα μπουζούκια πανηγυρίζοντας τον τίτλο. Πολύ κοντά στην απόκτηση του τερματοφύλακα, Λούκατς είναι ο «δικέφαλος».\nΑποσπάσματα από τη συνέντευξη του Σκόκο στην «Εξέδρα»:\nΑν άξιζε ο Παναθηναϊκός το εισιτήριο για το Τσάμπιονς Λιγκ:\nΔεν μπορώ να το πω αυτό, ούτε θα κρίνω τι έκαναν οι αντίπαλοι. Εμείς χάσαμε τους αγώνες και τους βαθμούς που έπρεπε να πάρουμε. Όνειρο μας ήταν να πάμε στο Τσάμπιονς Λιγκ, ήταν στο χέρι μας αλλά δεν τα καταφέραμε.\nΓια το πως ήταν η σεζόν για την ομάδα:\nΑρνητική. Είχαμε τρεις στόχους, το πρωτάθλημα, το Κύπελλο και κατόπιν την έξοδο στο Τσάμπιονς Λιγκ και τους χάσαμε όλους. Οπότε δεν έχουμε κανέναν λόγο να αισθανόμαστε ικανοποιημένοι. Τ μόνο που πρέπει να σκεφτόμαστε όλοι και πρέπει να το κάνουμε από τώρα και όταν αρχίσει η νέα περίοδος, είναι η πρώτη θέση. Οτιδήποτε άλλο θα είναι αποτυχία.\nΓια την επιθετική γραμμή της ΑΕΚ:\nΠληρέστατη. Ελάχιστες ομάδες έχουν την τύχη να διαθέτουν παίκτες με αυτά τα χαρακτηριστικά, τόσο νέους, που έχουν πολλά να μάθουν αλλά και πολλά να δώσουν. Αυτό είναι σημαντικό για το σύλλογο και τους οπαδούς. Εξίσου σημαντικό είναι ότι έχουμε έναν παίκτη που σκοράρει 20 γκολ τη σεζόν. Είναι για όλους μας μεγάλη υπόθεση η παρουσία του Ίσμαελ. Πολλές ομάδες ζηλεύουν την ποιότητα των επιθετικών μας.\nΓια το πόσο επηρέασε η αποχώρηση του Ντέμη Νικολαϊδη:\nΕμείς προσπαθούμε να κρατιόμαστε στο περιθώριο, μακριά από τα έξω αγωνιστικά ζητήματα. Σίγουρα δεν είναι καλό να φεύγει ο προπονητής ή ο πρόεδρος. Ούτε για τον σύλλογο, ούτε για τους παίκτες, ούτε για τους οπαδούς. Εμείς όπως προσπαθήσαμε να μην τα σκεφτόμαστε αυτά και να συγκεντρωθούμε στα παιχνίδια, ώστε να φέρουμε τα αποτελέσματα που θα έβγαζαν την ομάδα από την κρίση. Δεν ξέρω αν μας επηρέασε, όμως προσπαθήσαμε να κρατηθούμε μακριά.\nΓια το αν έχει πάει στα μπουζούκια:\nΌχι. Μου είπαν ότι είναι παράδοση εδώ στην Ελλάδα. Θα ήθελα να πάω κάποια μέρα. Συνήθως τα μπουζούκια είναι ο τόπος που γιορτάζονται οι τίτλοι από τους ποδοσφαιριστές και γενικά τους αθλητές στην Ελλάδα. Ελπίζω ότι η επίσκεψη μου εκεί θα συνδυαστεί με έναν τίτλο. Δεν ξέρω. Από ότι έχω καταλάβει τα μπουζούκια είναι μια εμπειρία που κάθε ξένος πρέπει να έχει στην Ελλάδα. Αργά η γρήγορα θα πάω.\nΔεν με ενοχλεί καθόλου. Πιστεύω ότι όλοι πρέπει να είμαστε ηγέτες μέσα στον αγωνιστικό χώρο γιατί έτσι κερδίζονται οι τίτλοι. Ο πρώτος μας στόχος την επόμενη σεζόν είναι να κατακτήσουμε το πρωτάθλημα και να πάμε καλά στο Europa League. Όσο για το ρόλο του ηγέτη, αν πρέπει να σημειώσουμε περισσότερα γκολ εμείς (μαζί με Μπλάνκο) με τις επιθετικές αρμοδιότητες μας για να πάρει βαθμούς η ομάδα, τότε καλώς να ορίσει ο ρόλος του ηγέτη.\nΓια πιθανή μεταγραφή του στον Ολυμπιακό:\nΌχι. Αν υπάρχει κάτι που χαρακτηρίζει εμάς τους Αργεντινούς, είναι ότι εκτιμάμε την αγάπη που μας δίνεται και γρήγορα δενόμαστε με την φανέλα και τους οπαδούς της ομάδας μας. Θα ήταν έλλειψη σεβασμού από την πλευρά μου να πάω σε έναν σύλλογο άμεσα ανταγωνιστικό της ΑΕΚ.\nΜακάρι η επόμενη χρονιά να συνοδευτεί από τίτλους και καλά αποτελέσματα. Αυτός είναι ο πρωταρχικός στόχος μου. Αυτά θέλω να δώσω στους φίλους της ΑΕΚ. Να πάμε καλά στην Ευρώπη και να διεκδικήσουμε το πρωτάθλημα, κάτι που τόσα χρόνια η ΑΕΚ δεν έχει καταφέρει. Και μιλώ εξ ονόματος και των συμπαικτών μου, ότι ελπίζουμε να τους δώσουμε αυτή τη χαρά.\nΓια τον Φερνάντο Μπελούτσι:\nΟ Μπελούτσι είναι μεγάλος παίκτης, το έχει αποδείξει, πέτυχε πολλά γκολ φέτος και, επιπλέον, παίζουμε σε διαφορετικές θέσεις. Μάλιστα αυτό ακριβώς συζητούσαμε πρόσφατα, ότι εγώ παίζω στη θέση που αγωνιζόταν αυτός πάντα και ότι αυτός τώρα παίζει στη θέση που εγώ αγωνιζόμουν πάντα. Πάντως είναι μεγάλος ποδοσφαιριστής και έχει πολλά ακόμα να δώσει».\nΈχει συμμετοχή ο Μπάγεβιτς στην πορεία του δεύτερου γύρου;\n«Και ο προηγούμενος (σ.σ.: Δώνης) και ο τωρινός προπονητής είναι πολύ καλοί. Ο κ. Δώνης ήταν άτυχος, καθώς η δουλειά του δεν συνοδεύτηκε από καλά αποτελέσματα. Δούλευε πολύ καλά, αλλά δεν τον ήθελαν τα αποτελέσματα. Και ο Μπάγεβιτς είναι καλός προπονητής, δουλεύει πολύ σωστά ενώ είχε και τα αποτελέσματα. Ήταν ψυχολογικό το θέμα. Όταν ήρθαν τα αποτελέσματα, μπορούσαμε να δουλέψουμε πιο ήρεμα και να κάνουμε αυτό που μας ζητούσε ο προπονητής. Αυτή ήταν η διαφορά. Εγώ και με τους δύο ένιωθα και νιώθω πολύ άνετα».\nΠοιες είναι οι εντυπώσεις σου από τον τελικό, εκτός από την πικρή γεύση που σας έμεινε στο τέλος. Για παράδειγμα, πέτυχες δύο γκολ που ακόμα συζητιούνται. Στο πρώτο, τι σκέφτηκες όταν πήρες την μπάλα από το πλάγιο του Ζεράλδο Άλβες; Το δεύτερο το ήθελες;\n«Κατ΄αρχάς, θα ήθελα αυτά τα γκολ να είχαν σημάνει περισσότερα πράγματα και να είχαν οδηγήσει την ομάδα στην κατάκτηση του τροπαίου. Το πρώτο ήταν μια γρήγορη ενέργεια του Ζεράλδο από τα πλάγια. Ήξερα πως είχα μπροστά μου έναν αντίπαλο και πως, αν τον απέφευγα, θα βρισκόμουν απέναντι στον τερματοφύλακα. Μου βγήκε η φάση, μπόρεσα να σκοράρω και εκείνη τη στιγμή πίστεψα, όπως και οι συμπαίκτες μου, ότι είχαμε εξασφαλίσει το Κύπελλο.\nΌμως, όπως ξέρουμε, οι αγώνες τελειώνουν μόνο με το σφύριγμα της λήξης από τον διαιτητή. Μας ισοφάρισαν, κατόπιν στην παράταση προηγήθηκαν και έπρεπε εμείς να ισοφαρίσουμε. Στο δεύτερο γκολ, βλέπω τον τερματοφύλακα να είναι κολλημένος στο κέντρο του τέρματός του και να έχει αφήσει ανοιχτό το πρώτο δοκάρι, για αυτό σημάδεψα στο πάνω μέρος της εστίας. Ήμουν τυχερός που μπήκε, όμως ήθελα να σκοράρω. Δυστυχώς ούτε αυτό το γκολ ήταν αρκετό για να κερδίσουμε».\nΠοια είναι η χειρότερη ανάμνηση από τη σεζόν; Ο τελικό με τον Ολυμπιακό, ο αγώνας με την Ομόνοια, στην Κύπρο που αποβλήθηκες, κάποια άλλη;\n«Πόνεσα περισσότερα στον τελικό του Κυπέλλου. Τόσο εγώ όσο και οι συμπαίκτες μου και ο κόσμος θα θέλαμε να είχαμε σηκώσει το τρόπαιο. Το πιστέψαμε τόσο πολύ, βρεθήκαμε τόσο κοντά. Όσο για τον αγώνα με την Ομόνοια, αποβλήθηκα σε μια στιγμή που θα μπορούσαμε να ανατρέψουμε την κατάσταση και να πάρουμε την πρόκριση με άνεση. Είναι δύσκολες στιγμές που πρέπει κανείς να τις ξεπερνά και να τις αφήνει πίσω. Σίγουρα από τα λάθη μαθαίνει κανείς. Μολονότι ακόμα πιστεύω ότι η αποβολή αυτή ήταν άδικη, ήταν λάθος μου και έχω μάθει από αυτό».\nΗ ωραιότερη στιγμή η ανάμνηση από τη σεζόν;\n«Από ποδοσφαιρική άποψη για να είμαι ειλικρινής, δεν έχω πολλές ευχάριστες στιγμές να επιλέγω γιατί οι ωραίες στιγμές είναι όταν κερδίζεις τίτλους, όταν επιτυγχάνεις τους στόχους σου και εμείς δεν το καταφέραμε. Δυστυχώς αυτή τη σεζόν δεν πανηγυρίσαμε κανέναν τίτλο.\nΩραίες στιγμές είναι όταν σκοράρεις και το γκολ αυτό χρησιμεύει στην ομάδα, την οδηγεί στη νίκη. Το πρώτο μου γκολ κατά του Ολυμπιακού στον τελικό, αυτό που έκανε το 3-2, είναι από τις ωραιότερες αναμνήσεις που έχω από τη φετινή σεζόν. Έβλεπα τους συμπαίκτες μου να πανηγυρίζουν, τον κόσμο στις κερκίδες να πανηγυρίζει. Είναι κρίμα που δεν στάθηκε αρκετό ώστε να κερδίσουμε το τρόπαιο»\nΚοντά σε Λούκατς\nΗ ΑΕΚ είναι πάρα πολύ κοντά στο να ενισχυθεί κάτω από τα γκολπόστ. Η Ένωση έχει στο στόχαστρο της τον πορτιέρο της Τσουκαρίτσκι, Μίλαν Λούκατς, βρίσκεται η ΑΕΚ. Ο 23χρονος τερματοφύλακας προορίζεται για αναπληρωματικός αφού ο Λουίς Σάχα δεν πρόκειται να δώσει την φανέλα του βασικού.\nΘέλει εξωτερικό ο Μαϊστόροβιτς\nΈντονη ήταν η φημολογία για επαναπατρισμό του Ντάνιελ Μαϊστόροβιτς. Ο Σουηδός κεντρικός αμυντικός της ΑΕΚ αγόρασε μια βίλα κοντά στην Στοκχόλμη και τα σενάρια τον έφερναν να συνεχίζει την καριέρα του σε ομάδα της πατρίδας του. Ο Σκανδιναβός στόπερ όμως ανέφερε ότι έχει συμβόλαιο με την Ένωση και θέλει να μείνει στο εξωτερικό «Έχω συμβόλαιο με την ΑΕΚ μέχρι το 2011 και θέλω να μείνω στο εξωτερικό για κάποια χρόνια ακόμη. Δεν κρύβω, όμως, ότι προς το τέλος της καριέρας μου θα ήθελα να επιστρέψω και να παίξω στη Σουηδία», τόνισε ο διεθνής κεντρικός αμυντικός.\nΗ υπόθεση: «Μάκος»\nΣυνάντηση υπήρξε ανάμεσα σε Νίκο Θανόπουλο και Κωνσταντίνο Τσακίρη για την περίπτωση του Γρηγόρη Μάκου ενώ το παρών έδωσε και ο μάνατζερ του παίκτη, Γιάννης Καινούργιος. Ο σύλλογος της Νέας Σμύρνης προτιμάει να δώσει τον Έλληνα αμυντικό μέσο στη Μόναχο 1860 και τον Έβαλντ Λίνεν που την ανέλαβε. Πάντως αν δεν προχωρήσει η μεταγραφή του διεθνή άσου στην γερμανική πομάδα τότε θα έχει πιθανότητες η Ένωση να τον αποκτήσει.\nΑπό την πλευρά τους οι Βαυαροί βρίσκονται σε καλό δρόμο σύμφωνα με τον τεχνικός διευθυντή, Μίκι Στέβιτς «Η μεταγραφή είναι σε καλό δρόμο. Ο παίκτης θέλει να συνεργαστεί με τον Έβαλντ Λίνεν. Η ΑΕΚ μπορεί να προσφέρει περισσότερα χρήματα, αλλά αναζητούμε μία δημιουργική λύση. Η υπόθεση έχει δυσκολέψει αρκετά».\nΗΡΑΚΛΗΣ:ΣΤΟ 20% Η ΜΑΚΈΤΑ ΤΟΥ ΓΗΠΕΔΟΥ-ΦΗΜΕΣ ΓΙΑ ΜΠΕΤΟ!\nΣτον Ηρακλή κινούνται με μυστικοπάθια στο μεταγραφικό επίπεδο.Εχθές κυκλοφόρησαν φήμες απο Πολωνία για ενδιαφέρον του Ηρακλή για τον Βραζιλιάνο παίκτη της Βίσλα Μπέτο( το 2006 σε 15 αγώνες με τη δεύτερη ομάδα της Παλμέιρας σημείωσε 13 γκολ, σχεδόν ένα κάθε αγώνα,ακόμα έπαιξε σε:Έπαιξε κατά σειρά στις Ιτουάνο δύο φορές (5 αγ.), Γιουβέντους (3 αγ.), Πόντε Πρέτα (10 αγ.) και Αμέρικα (4 αγ. 1 γκολ), για να επιστρέψει στην δεύτερη ομάδα της Παλμέιρας με 3 γκολ σε 6 αγώνες και να δοθεί εκ νέου δανεικός στην Μπραγκαντίνο με 1 γκολ σε 4 ματς. Τον χειμώνα που πέρασε αγωνίστηκε σε 6 αγώνες με τη Βίσλα δίχως να σκοράρει.Από τον Ηρακλή δεν διέψευσαν το όνομα του Μπέτο αλλά ούτε και το επιβεβέωσαν.Οσο αναφορά τις υπόλοιπες κινήσεις,ο Ηρακλής βρίσκεται σε συζητήσης με αρκετούς ποδοσφαιριστές στην Ευρώπη και έχει καταθέσει προτάσεις.\nΤο θέμα των αποδεσμεύσεων έχει κουράσει τον κόσμο.Ο Βούκοβιτς πριν δυο εβδομάδες περίπου ηταν ένα βήμα από την Λέγκια αλλά το τελευταίο διάστημα τα πράγματα άλαξαν με τον Σερβοβόσνιο μέσο να περιμένει τα δεδουλευμένα για να αποχωρήσει.Το ίδιο ισχύει και για τον Σάββα Εξουζίδη και Χρήστο Μπούρμπο.\nΓια περισσότερες από δυόμισι ώρες συζητούσαν στα γραφεία του Ερασιτέχνη Ηρακλή η αντιπροσωπεία των Ιταλών αρχιτεκτόνων με την επιτροπή αξιοποίησης της περιουσίας του Συλλόγου.\n“Αυτά που υποσχεθήκαμε τα κάναμε πράξη, προχωράμε για τη δεύτερη φάση, θα είναι πιο σαφής όσον αφορά τα σχέδια”, τονίζει χαρακτηριστικά η πλευρά των Ιταλών με αφορμή τη συνάντηση που έγινε στα γραφεία, αλλά και τη δουλειά, που έχει ξεκινήσει στη Φλωρεντία.Σε δηλώσιες του ο κ.Καρακάσης δήλωσε:“Η σύμβαση προχωράει 100%. Θα έλεγα, πώς ήταν μία παραγωγική συζήτηση, άλλωστε υπάρχει κατανόηση”, επισήμανε από την πλευρά του ο Μπάμπης Καρακάσης για να συμπληρώσει. “Σε ένα εικοσαήμερο θα μπορέσουμε να μιλήσουμε με περισσότερες λεπτομέρειες”, πρόσθεσε με νόημα. Σε αυτό το σημείο θα πρέπει να διευκρινιστεί, ότι το προσχέδιο, που παρουσιάστηκε έχει να κάνει με το 1/4 του γηπέδου. Ίσως και μικρότερο απ’ αυτό. “Θα πρέπει να το δείτε ολοκληρωμένο.Το γήπεδο θα είναι 22.000 θέσεων με προοπτική επέκτασης μέχρι και 30.000.\n*Αλήθεια ο κ.Ξενιάδης είπε για 20.000.000 ευρώ,με 20 μύρια αγοράζεις τον Μαρσένα της Βαλένθια.\n*Μία ο κ.Βασιληάς μία ο κ.Ξενιάδης.Αυτό το γήπεδο θα φέρει και άλλους επιχειρηματίες-κοντός ψαλμός αληλούια....\n*Περνάει ο καιρός και από μεταγραφές κυριαρχεί η απόλυτη υσηχία.Σιγά-σιγά πρέπει ο Ηρακλής να κινήται πιο ζωηρά στο θέμα των μεταγραφών.Σύντομα αναμένονται εξελίξεις...\n*Ο Ηρακλής θέλει σκόρερ,ο Μπέτο δεν έχει το γκολ σύμφωνα με το βιογραφικό του και ειδικά στην Βίσλα.\n*Να τελειόνουνε οι αποδεσμεύσεις να ηρεμήσει λίγο το κεφάλι του κόσμου,κάθε μέρα οι αποδεσεύσεις.Τι γίνεται και δεν τρέχει το θέμα των αποδεσμεύσεων θα απαντήσει κανένας;\n*Φήμες κυκλοφόρησαν εχθές για ενδιαφέρον του ΠΑΣ για Μπούρμπο,λέτε να επιστρέψει;\n*Δεν έπαιξε ο Οπερ στον τελευταίο του αγώνα με την Ρόντα,τον περιμένουμε οπως και τον Ντίκα.\nΤην απόκτηση του Βραζιλιάνου μέσου Ζούκα ανακοίνωσε σήμερα η Λα Κορούνια. Ο 29χρονος Ζουλιάνο Ρομπέρτο Αντονέλο, όπως είναι το πλήρες όνομά του, είχε μείνει ελεύθερος από την Παρτιζάν Βελιγραδίου και υπέγραψε διετές συμβόλαιο συνεργασίας με τον ισπανικό σύλλογο.\nΜέ νέα συμβόλαια επιβράβευσε η διοίκηση της Εβερτον και ο τεχνικός των "ζαχαρωτών", Ντέιβιντ Μόγιες τρεις παίκτες για την προσφορά τους. Ο λόγος για τους Τιμ Χάουαρντ, Φιλ Γιαγκέλκα και Γιόζεπ Γιόμπο, οι οποίοι ανανέωσαν τη συνεργασία τους με την ομάδα του Λίβερπουλ.\n"Είναι σπουδαίο που τρεις παίκτες μεγάλης αξίας δεσμεύτηκαν με τον σύλλογο για μεγάλο χρονικό διάστημα. Ο Τιμ, ο Γιόσεπ και ο Φιλ ήταν μεγάλοι παίκτες για εμάς τα τελευταία χρόνια και είναι πολύ καλά νέα ότι θα συνεχίσουν μαζί μας, για αρκετές σεζόν ακόμη. Μιλήσαμε και όλα έγιναν όπως έπρεπε και τους άξιζε. Μου αρέσει πολύ ο τρόπος που χειριζόμαστε αυτού του είδους τα θέματα", δήλωσε χαρακτηριστικά ο Μόγιες.\nΘέλουν Ιβανσιτς στα Γιάννινα! Μετά τον Αντώνη Πετρόπουλο στον ΠΑΣ Γιάννινα «χτύπησαν» την πόρτα του Παναθηναϊκού και για έναν ακόμη παίκτη των «πρασίνων», τον Αντρέας Ιβανσιτς!\nΒεβαίως το ενδεχόμενο να γίνει μία τέτοια μεταγραφή (ή για να ακριβολογούμε ένας τέτοιος «δανεισμός») φαντάζει πάρα πολύ δύσκολο, αφού και ο Αυστριακός δεν... ψήνεται να συνεχίσει σε ομάδα μικρότερου επιπέδου από τον Παναθηναϊκό και δεν θα συναινέσει σε μία τέτοια μετακίνηση.\nΑπό εκεί και πέρα, οι οι άνθρωποι του ΠΑΣ Γιάννινα κάνουν την ύστατη προσπάθεια για να «ντύσουν» στα «κυανόλευκα» τον Μπρούνο Τσιρίλο, γνωρίζοντας ότι τα πράγματα έχουν πλέον δυσκολέψει γι' αυτούς μετά και την προσέγγιση που έγινε από την πλευρά του παίκτη στον ΠΑΟΚ.\nΟ Ιταλός στόπερ αναμένεται στην Ελλάδα στα μέσα της επόμενης εβδομάδας (ευελπιστώντας ότι θα έχει λύσει το συμβόλαιό του με τη Ρετζίνα) προκειμένου να κάνει την τελική κουβέντα και με τον ΠΑΣ. Εκεί λοιπόν θα διαφανεί αν ο παίκτης θα αλλάξει... ρότα προς Ήπειρο μεριά ή οι Γιαννιώτες θα στραφούν πλέον σε άλλες περιπτώσεις. Από εκεί και πέρα, αλλαγή δεδομένων προέκυψε στην υπόθεση του Ιβιτσα Μαϊστόροβιτς, ο οποίος αν και βρέθηκε κοντά στη Μόναχο 1860 αποφάσισε να -παει τελικά στον ΠΑΣ, αφού έκρινε ότι η πρότασή του τον συνέφερε περισσότερο. Ο Κροάτης στόπερ αναμένεται στα Γιάννινα μέχρι το Σάββατο για να υπογράψει.\nΓια το αριστερό άκρο της άμυνας πλην του Κανακούδη «παίζει» και το όνομα του Φίλιππου Δάρλα από τον Παναθηναϊκό, τον οποίο οι «πράσινοι» δίνουν ως «δανεικό». Τέλος, χθες ακούστηκε ότι θα γίνει κίνηση από πλευράς ΠΑΣ για τον Κρίστι Βανγκελί που μένει ελεύθερος από τον Άρη, ενώ ενδιαφέρον υπάρχει και για τον 18χρονο Λευτέρη Βάτση της Παναχαϊκής.\nΣτον Ολυμπιακό κάνουν προσπάθειες για να κρατήσουν τον Σεμπαστιάν Λέτο,όσο δύσκολο και αν δείχνει αυτό το σενάριο από τη στιγμή μάλιστα πουστο παιχνίδι της απόκτησής του έχουν μπει κι άλλοι μνηστήρες μεταξύ τωνοποίων και ο Παναθηναϊκός. Πρόταση 6 εκατ. ευρώ έχουν κάνει στη Λίβερπουλ οι «πράσινοι«, σύμφωνα με τους μάνατζέρ του. «Δεν φεύγω από τον Ολυμπιακό για να πάω στονΠαναθηναϊκό», λέει ο ίδιος ο παίκτης.\nΌπως αποκαλύπτει ο «Πρωταθλητής» ο 23χρονος άσος δέχθηκε κρούση από τον Παναθηναϊκό και πρόταση έξι εκατομμυρίων ευρώ στη Λίβερπουλ για την αγορά του 100% των δικαιωμάτων του Λέτο. Παρόλα αυτά ο αριστεροπόδαρος μέσος του Ολυμπιακού, μόλις ενημερώθηκε για το «πράσινο» ενδιαφέρον δεν φάνηκε να ενθουσιάζεται και ιδιαίτερα.\n«Δεν φεύγω από τον Ολυμπιακό για τον Παναθηναϊκό. Ας τα βρείτε με την Λίβερπουλ για να μείνω στον Ολυμπιακό. Αγαπάω την ομάδα και δεν θα πάω να παίξω στον αιώνιο αντίπαλο. Είμαι ευτυχισμένος στον Πειραιά και και εκεί θέλω να συνεχίσω αν δεν επιστρέψω στο Λίβερπουλ. Μην το προχωρήσετε με τον Παναθηναϊκό, είναι σα να φεύγω από την Μπόκα για τη Ρίβερ και δεν πρόκειται ποτέ να κάνω κάτι τέτοιο», είπε στους εκπροσώπους του ο Λέτο.\nΟ Παναθηναϊκός όπως έγινε γνωστό από τους μάνατζερ του, προσφέρει στον παίκτη τριετές συμβόλαιο με ετήσιες αποδοχές τα 700.000 ευρώ. Ο Φερνάντο Κοσεντίνο έχει διαβεβαιώσει τους ανθρώπους του Ολυμπιακού ότι κάνει προσπάθειες έτσι ώστε ο Ολυμπιακός να τον αποκτήσει με λιγότερα χρήματα από αυτά που δίνει ο Παναθηναϊκός. Πάντως, η Λίβερπουλ είναι διατεθειμένη να εξετάσει όλες τις προτάσεις και αυτή του «τριφυλλιού» μέχρι τώρα είναι η καλύτερη.\nΌτι ο Παναθηναϊκός προσπαθεί να κάνει την... διαφορά στο φετινό μεταγραφικό παζάρι δεν αποτελεί είδηση. Είδηση, όμως, αποτελεί το ότι μέσα στο σαββατοκύριακο ο Κώστας Αντωνίου θα ταξιδέψει στην Ισπανία για να συζητήσει με την Ρεάλ το ενδεχόμενο δανεισμού του Ρόιστον Ντρέντε την ώρα που οι «πράσινοι» μπαίνουν... σφήνα στην απόκτηση του Όλοφ Μέλμπεργκ από την Γιουβέντους!\nH αργεντίνικη εφημερίδα "Ole" αποκάλυψε την Τετάρτη (3/6) ότι ο Παναθηναϊκός ενδιαφέρεται για το 50% των δικαιωμάτων του σούπερ σταρ της Μπόκα, Ροντρίγκο Παλάσιο. Ωστόσο, ο μάνατζερ του παίκτη, Ρομπέρτο Ντεπιέτρι, μιλώντας στο Sport.gr ξεκαθάρισε πως δεν γνωρίζει το ενδιαφέρον του Παναθηναϊκού για τον πελάτη του, χωρίς, όμως να αποκλείει το παραμικρό αν γίνει πρόταση.Την ίδια ώρα το ESPN μετέδωσε πως ο Παλάσιο απέρριψε την "ελκυστική", όπως αναφέρει, πρόταση του Παναθηναϊκού.\n"Σφήνα" πήγε να μπει ο Παναθηναϊκός για την απόκτηση του Λέτο και κατέθεσε πρόταση στη Λίβερπουλ. Ο άσος του Ολυμπιακού, όμως, δεν εμφανίζεται θετικός σε αυτό το ενδεχόμενο (Πρωταθλητή\nΗ Μπόχουμ ψωνίζει συχνά από τη χώρα μας. Μετά τους Γκέκα και Επαλέ τώρα έχει βάλει στο στόχαστρό της τον Παντελή Καφέ της ΑΕΚ (Γάτ\nΕλαμψαν δια της απουσίας τους τα μέλη της ΕΟΕ που πρόσκεινται στο ΠΑΣΟΚ στη συνέντευξη Τύπου που παραχώρησε την Τετάρτη (3/6) ο Σπύρος Καπράλος. "Εμείς τους καλέσαμε όλους να δώσουν το παρών, αλλά δυστυχώς κάποιοι βλέπουν τον αθλητισμό από διαφορετική σκοπιά", ήταν το σχόλιο του προέδρου της Ελληνικής Ολυμπιακής Επιτροπ\nΠολλές διασημότητες πλακώσαν στα μπουζούκια το βράδυ της Τρίτης (2/3). Ο πρόεδρος της Νιούκαστλ Μάικ Ασλεϊ κόντεψε να... γκρεμίσει το "Galea" στην Γλυφάδα από τον... πόνο του που οι "ανθρακωρύχοι" υποβιβάστηκαν στην Τσάμπιονσιπ. Το τι λουλούδι προσγειώθηκε στους Χάρη Ακριτίδη, Μαρία Ματσούκα, Γιάννη Κώστογλου και Στέλλα Καλατζή δεν περιγράφεται... Στο ίδιο μαγαζί εθεάθησαν να διασκεδάζουν σε πιο... light καταστάσεις ωστόσο, οι Πρέντραγκ Τζόρτζεβιτς και Νίκος Νταμπίζα\nΚαλή είναι η ζωή στην πρωτεύουσα, όμορφα μαγαζιά έχει η Παραλιακή, αλλά εδώ γίνεσαι αντιληπτός στην παραμικρή έξοδο και μετά ο κόουτς σε βάζει στο περιθώριο. Γι' αυτό η επιστροφή στην επαρχία κερδίζει πόντους. Είναι και κοντά στην... αγαπημένη Θεσσαλονίκη, όπου το... Σίβας ρέει άφθονο, μαζί με τα λουλούδια!\nΗ απόκτηση του αργεντίνου γκολκίπερ Ματίας Ντεγκρά δεν προέκυψε καθόλου τυχαία για τον Αστέρα Τρίπολης, που έφτασε αισίως τους τέσσερις τερματοφύλακες στο ρόστερ του. Οι αρκάδες προχώρησαν στην μεταγραφή του Ντεγκρά, καθώς θέλουν να πουλήσουν τον Γιώργο Αμπάρη, ώστε να γλιτώσουν το υψηλό συμβόλαιό του...\nΣύμφωνα με πληροφορίες, λοιπόν έχει φτάσει πρόταση στην ομάδα της Τρίπολης απο ολλανδικό σύλλογο, πιθανότατα α' κατηγορίας και οι αρκάδες είναι έτοιμοι να τον παραχωρήσουν, εφόσον και ο παίκτης συμφωνήσει.\nΤο οξύμωρο, ωστόσο στην υπόθεση είναι οτι ο 27χρονος γκολκίπερ δεν είχε ενημερωθεί απο τον Αστέρα για την συγκεκριμένη πρόταση και την έμαθε απο τους δημοσιογράφους, οι οποίοι επικοινώνησαν μαζί του την Τετάρτη (3/6) για να εξακριβώσουν την είδηση, αφού απο πλευράς ΠΑΕ, έλεγαν επίσημα ότι όντως έχει φτάσει πρόταση απο ολλανδικό σύλλογο για τον Αμπάρη!\nΟπως και να 'χει το θέμα είναι οτι ο τερματοφύλακας που πρόσφατα ανανέωσε το συμβόλαιό του με τον Αστέρα μέχρι το 2012 είναι προ των πυλών της εξόδου απο την Τρίπολη και σύντομα αναμένονται εξελίξεις.\nΠαράλληλα, όσον αφορά το θέμα του προπονητή, ακόμη δεν υπάρχει καμία εξέλιξη και όλα δείχνουν ότι η υπόθεση θα τραβήξει καιρό, αφού οι αρκάδες δεν βρίσκουν τον "εκλεκτό".\nΜπορεί η Τσέλσι να εξέδωσε επίσημη ανακοίνωση το βράδυ της Τετάρτης, διαψεύδοντας τα σενάρια που την θέλουν να έχει μπει "σφήνα" στη Ρεάλ Μαδρίτης για την υπόθεση απόκτησης του Κακά, ωστόσο τα αγγλικά ΜΜΕ επιμένουν πως η ομάδα του Λονδίνου δεν έχει σταματήσει την προσπάθεια για τον Βραζιλιάνο άσο.\nΌπως μάλιστα αποκάλυψε με σημερινό της δημοσίευμα η αγγλική "Sun", ο προπονητής του Κακά τα έξι προηγούμενα χρόνια στους "ροσονέρι", Κάρλο Αντσελότι, επικοινώνησε τηλεφωνικά με τον μέχρι πρότινος παίκτη του, ζητώντας του να μην "κλείσει" στη Ρεάλ Μαδρίτης και να περιμένει να ακούσει την πρόταση από τους "μπλε".\n"Ο Κάρλο τηλεφώνησε στον Κακά που είναι στη Βραζιλία. Ο Κάρλο αισιοδοξεί ότι η Τσέλσι θα μπορέσει να αποτελέσει έναν προορισμό δέλεαρ και ότι η προσωπική του επαφή με τον παίκτη θα καταφέρει να κάνει τη διαφορά", τόνισε στο συγκεκριμένο μέσο άνθρωπος από το στενό περιβάλλον του Ιταλού τεχνικού, με άνθρωπο της Μίλαν όμως να ισχυρίζεται ότι οι προσπάθειες του Αντσελότι θα πέσουν στο κενό.\n"Δεν πηγαίνει στην Τσέλσι, αν και ο Αντσελότι του ζητάει εδώ και πολύ καιρό να έρθει μαζί του. Η θέληση του παίκτη σε αυτή την περίπτωση είναι υψίστης σημασίας.\nΚαι ξέρουμε ότι θέλει να πάει στη Ρεάλ Μαδρίτης, όχι στην Τσέλσι. Το θέμα αυτό θα πρέπει να θεωρείται λήξαν. Η ανακοίνωση θα έρθει τη Δευτέρα", δήλωσε χαρακτηριστικά.


Τελεσίγραφο Τσίπρα σε Καμμένο: Δώσε ψήφο εμπιστοσύνης ή την ζητάω από τη Βουλή | Newsbomb Cyprus\n11 Ιανουαρίου 2019 16:08\nΑνανεώθηκε11 Ιανουαρίου 2019 16:18\nΟ Αλέξης Τσίπρας έχει ήδη διαμηνύσει στον Πάνο Καμμένο πως θέλει ξεκάθαρη στήριξη\nΔιαβάστε επίσης: Τσίπρας: Αν φύγει ο Πάνος πάω σε ψήφο εμπιστοσύνης\nΝα ψηφίσουν κατά συνείδηση οι βουλευτές των ΑΝ.ΕΛ. για την Συμφωνία των Πρεσπών, χωρίς να αποσύρει την εμπιστοσύνη του από την κυβέρνηση. Αλλά οι υπουργοί του κόμματός του να δεσμευτούν ότι θα τον ακολουθήσουν στην έξοδο απ’ την κυβέρνηση. Σύμφωνα πάντα με αποκλειστικές πληροφορίες του Newsbomb.gr, εφόσον η συγκεκριμένη πρόταση γίνει αποδεκτή, ο κ. Καμμένος και διασώζει τα προσχήματα σε ό,τι αφορά στην Συμφωνία των Πρεσπών και διατηρεί την (σοβαρότατα τραυματισμένη) συνοχή της Κ.Ο. του και δείχνει συνεπής με την διακήρυξή του για αποχώρηση απ’ την κυβέρνηση. Παράλληλα, αποφεύγει την σύγκρουση με βουλευτές του αφού δεν θα αποσύρει την εμπιστοσύνη του απ’ την κυβέρνηση. Το τελευταίο, όπως είναι γνωστό, απορρίπτουν τέσσερις βουλευτές του κόμματός του, οι οποίοι δεν είναι διατεθειμένοι να τον ακολουθήσουν σε άρση της εμπιστοσύνης απ’ την κυβέρνηση.\nΟ κ. Τασούλας επικαλέστηκε τον χθεσινό αποχαιρετισμό του κ. Καμμένου στους αρχηγούς των όπλων στο Πεντάγωνο λέγοντας:\n«Η ΝΔ κατόπιν αυτού και της παρουσίας του απερχόμενου υπουργού αποχωρεί και θα έρθει να συζητήσει με τον διάδοχο του κ. Καμμένου αυτά τα πολύ σοβαρά θέματα».


ΣΤΟΝ ΠΗΓΑΙΜΟ ΓΙΑ ΤΗΝ ΙΘΑΚΗ: Ηχήστε σάλπιγγες\nΑνώνυμος 21 Ιουνίου 2010 - 2:50 μ.μ.\nΦοβερό άρθρο... αλλά όλοι αυτοί μεγαλούργησαν και συνεχίζουν να έχουν την ανθρωπιά τους ακριβώς επειδή έφυγαν από ένα φθαρμένο σύστημα... εδώ δεν θα ήταν τίποτα... να έρθουν να κάνουν τί; Να παλεύουν για μία έδρα; Εκεί που είναι τουλάχιστον κάνουν έργο...\nλυγερη 22 Ιουνίου 2010 - 12:06 π.μ.\nΝα έλθουν όχι για απορροφηθούν από ένα σαθρό σύστημα αλλά όλοι μαζί ,ο καθένας στον τομέα τους να θέσουν τους όρους και τις προϋποθέσεις ενός νέου υγιούς κοινωνικού συστήματος.\nΠως αλλιώς οικοδομούνται οι κοινωνίες συν-οδοιπόρε μου ;\nΚανένα πολιτικό σύστημα, κανένα σύνταγμα, κανένας νόμος και καμιά αρχή δεν έχει ισχύ και δεν είναι τίποτ’ άλλο παρά σχέδιο επί χάρτου αν δεν το διαχειριστούν και εφαρμόσουν καθαρά ανθρώπινα χέρια, φωτισμένα μυαλά, ισχυρές διακεκριμένες προσωπικότητες.\nΚαι δεν κομίζω γλαύκας στας Αθήνας .Η Ιστορία των λαών αλλά μην πάμε μακριά, η Ελληνική Ιστορία το διδάσκει αυτό το αξίωμα και κανείς δεν μπορεί να το αγνοήσει.\nΟ ανθρώπινος παράγων είναι πίσω από κάθε «θαύμα» που εμπεριέχει την Θεϊκή εντολή έλευσης και δημιουργίας του ανθρώπου πάνω στην Γη.\nΣ’ ευχαριστώ για την ευχαρίστηση της παρουσίας σου εδώ που την θεωρώ συμβολή στην προσπάθεια έκφρασης κι ανταλαγής σκέψεων σε μια καθημερινότητα που πάει να χάσει εντελώς κάθε πνευματική έννοια και ξοδεύεται συντετριμμένη ανάμεσα σε αριθμούς που συσφίγγουν απελπιστικά την βιωτή μας.


dytikosaxonas: ΝΙΚΟΣ Ι. ΝΙΚΟΛΟΠΟΥΛΟΣ Πρόεδρος Χριστιανοδημοκρατικού Κόμματος Επικεφαλής Δημοτικής Παράταξης ΝΕΑ ΠΑΤΡΑ :\nΝΙΚΟΣ Ι. ΝΙΚΟΛΟΠΟΥΛΟΣ Πρόεδρος Χριστιανοδημοκρατικού Κόμματος Επικεφαλής Δημοτικής Παράταξης ΝΕΑ ΠΑΤΡΑ :\nΛίγα λόγια για τον ξαφνικό χαμό του Παναγιώτη Χριστομόγλου\nΆδοξα, πρόωρα και άδικα η Πάτρα και η επιχειρηματική κοινότητα της έχασε και θρηνεί έναν εργατικό, χαρισματικό, ονειροπόλο, σεμνό συμπολίτη, έναν άνθρωπο της προσφοράς, ένα από τα πιο αγαπητά και δραστήρια μέλη της.\nΟ Παναγιώτης Χριστομόγλου εγκατέλειψε εντελώς ξαφνικά τα εγκόσμια και η απώλεια του δημιουργεί βαθύ τραύμα στην οικογένεια του, ενώ επίσης αφήνει δυσαναπλήρωτο κενό στην παρέα και στον κόσμο του επιχειρείν.\nΟ εκλιπών ήταν ανήσυχο πνεύμα και με την διορατική και δημιουργική του σκέψη άφησε εποχή στο χώρο της εστίασης, της ψυχαγωγίας και του πολιτισμού.\nΙδίως ταυτίστηκε με το εμβληματικό «ΙΝΤΕΑΛ» στο οποίο έδωσε έναν πολυδιάστατο λειτουργικό χαρακτήρα, πρωτοποριακό όχι μόνον για την Πάτρα αλλά και για όλη την Ελλάδα, ανοίγοντας νέους δρόμους στον κλάδο του.\nΟ Παναγιώτης θα μείνει αξέχαστος γιατί είχε το χάρισμα να βλέπει μπροστά, να παίρνει ρίσκα και να κάνει τα όνειρα του πραγματικότητα. Θα μας λείψουν το χαμόγελο, η δοτικότητα και οι εμπνεύσεις του, αλλά θα τον έχουμε στην μνήμη μας για τις αξιοζήλευτες επιχειρηματικές επιδόσεις του και την καλή του καρδιά. Αιωνία του η μνήμη. Καλό Παράδεισο Παναγιώτη!


ΥΠΟΙΚ: Αύξηση επιβαρύνσεων για μισθωτούς και συνταξιούχους με αποδοχές από 710 έως 1.833 ευρώ! - Dikaiologitika - Ειδησεις - News\n08/04/2016 - 12:39\nΑυξήσεις φορολογικών επιβαρύνσεων για μισθωτούς και συνταξιούχους που δηλώνουν ετήσια εισοδήματα από 10.000 έως 22.000 ευρώ, δηλαδή για ιδιωτικούς υπαλλήλους με μηνιαίους φορολογητέους μισθούς από 710 έως 1.570 ευρώ, για δημοσίους υπαλλήλους και συνταξιούχους με μηνιαία ποσά φορολογητέων αποδοχών από 833 έως 1.833 ευρώ, καθώς επίσης και για όσους μισθωτούς δηλώνουν ετησίως πάνω από 50.000 ευρώ φέρνει η επικείμενη συμφωνία της κυβέρνησης με τους δανειστές για το φορολογικό, σύμφωνα με τους ισχυρισμούς της πολιτικής ηγεσίας του υπουργείου Οικονομικών.\nΒάσει των όσων υποστηρίζει η ηγεσία του υπουργείου, οι αλλαγές στο φορολογικό θα φέρουν φοροελαφρύνσεις για τους μισθωτούς και τους συνταξιούχους με ετήσια εισοδήματα από 28.000 έως 43.000 ευρώ και για τους αυτοαπασχολούμενους με ετήσια εισοδήματα μέχρι 32.000 ευρώ.\nΌσον αφορά τη διαπραγμάτευση με τους δανειστές, κύκλοι της ηγεσίας του υπουργείου Οικονομικών ξεκαθαρίζουν ότι μέχρι την Τρίτη θα έχει διαμορφωθεί το κείμενο των Θεσμών και έως το Πάσχα θα έχει ολοκληρωθεί η συμφωνία, η οποία θα προβλέπει ότι μέχρι το 2018 θα έχουν τεθεί σε εφαρμογή δημοσιονομικά μέτρα συνολικού ύψους 5,4 δισ. ευρώ, εκ των οποίων τα 2,8 δισ. ευρώ ήδη εφαρμόζονται, βάσει της συμφωνίας του Ιουλίου 2015 για το Μνημόνιο ΙΙΙ, ενώ τα υπόλοιπα 2,6 δισ. ευρώ θα εφαρμοστούν σταδιακά στο χρονικό διάστημα των 30 μηνών που απομένει μέχρι την ολοκλήρωση του οικονομικού προγράμματος.\nΕιδικότερα, όπως αναφέρουν αρμόδιες πηγές του υπουργείου Οικονομικών, «στο φορολογικό βάσει των στοιχείων των δηλώσεων του 2015 (για τα εισοδήματα του 2014):\n- Το 99,8% των μισθωτών - συνταξιούχων έχει μείωση φόρου ή πολύ μικρή επιβάρυνση (από 10.000 έως 22.000 ευρώ το χρόνο η επιβάρυνση είναι κατά μέσο όρο 80 ευρώ). Έχουμε ελάφρυνση των μεσαίων εισοδημάτων από 28.000 μέχρι 43.000 ευρώ (ακόμα και 400 ευρώ λιγότερα καλούνται να πληρώσουν μισθωτοί). Και υπάρχει επιβάρυνση για τα μεγάλα εισοδήματα, πάνω από 50.000 ευρώ, έως και 5% τους εισοδήματός τους. Συνολικά για μισθωτούς και συνταξιούχους υπάρχει εξορθολογισμός και προοδευτική επιβάρυνση ανάλογα με τα εισοδήματα.\n- Το 92% των φορολογουμένων μόνο από επιχειρηματική δραστηριότητα έως 32.000 ευρώ θα πληρώσει λιγότερο φόρο (μέχρι και 700 ευρώ λιγότερα!). Υπάρχει, δηλαδή, σημαντική ελάφρυνση στα μικρά και μικρομεσαία εισοδήματα.\n- Το 71% των φορολογουμένων με εισόδημα από επιχειρήσεις και μισθούς να πληρώσει λιγότερο φόρο. Και σ’ αυτή την κατηγορία υπάρχει ελάφρυνση για τα χαμηλότερα εισοδήματα».\nΠέραν του φορολογικού, όσον αφορά την πορεία των διαπραγματεύσεων με τους Θεσμούς και τα αποτελέσματα που θα προκύψουν για τους Έλληνες πολίτες οι ίδιες πηγές υποστηρίζουν ότι:\n- Οι διαπραγματεύσεις για την πρώτη αξιολόγηση θα ολοκληρωθούν σύντομα καθώς είναι κοινή η βούληση όλων των πλευρών να υπάρξει συμφωνία. Τα σενάρια των καθυστερήσεων φαίνεται να «καίγονται» καθώς τώρα όλοι συμφωνούν ότι μέχρι το Πάσχα θα πρέπει να έχει ολοκληρωθεί η συμφωνία, ενώ το αργότερο μέχρι την Τρίτη, θα έχει ολοκληρωθεί και η επεξεργασία του κειμένου των θεσμών. Η κοινή βούληση για συμφωνία δεν αποκλείει και διαφοροποιήσεις όπως, άλλωστε, συμβαίνει σε όλες τις διαπραγματεύσεις. Να σημειωθεί ότι το ΔΝΤ, ως όφειλε, κατέθεσε και το δικό του κείμενο στο οποίο καταγράφονται κάποιες διαφοροποιήσεις του.\n- Η συμφωνία του Ιουλίου ήταν γνωστό από την αρχή ότι φέρνει μέτρα ύψους 5,4 δισ. ευρώ σε βάθος τριετίας – μέχρι το τέλος του 2018. Θυμίζουμε ότι από το 2010 που ξεκίνησε η κρίση οι προηγούμενες κυβερνήσεις είχαν πάρει μέτρα ύψους πάνω από 62 δισ. ευρώ. Και μίλαγαν για success story, ενώ σήμερα, με 5,4 δισ. ευρώ, καταστροφολογούν…\n- Πρόσθετα μέτρα δεν υπάρχουν… Το κόστος των μέτρων που μένει να εφαρμοστεί είναι 2,6 δισ. ευρώ, όπως προβλέπει η συμφωνία, και θα εφαρμοστούν σε διάστημα 30 μηνών -δηλαδή 1,1 δισ. ευρώ σε ετήσια επιβάρυνση. Φυσικά και δεν επιχαίρει κανείς -το ελπίζουμε…- γι’ αυτά τα 2,6 δισ. ευρώ μέτρα, ιδιαίτερα όταν καλείται να τα πληρώσει μια κοινωνία ταλαιπωρημένη.\n- Τα προβλεπόμενα μέτρα δεν είναι απαραίτητο να υλοποιηθούν όλα. Αν η ελληνική οικονομία πάει καλύτερα δεν θα χρειαστεί ούτε να νομοθετηθούν. Και αυτό δεν είναι απίθανο να συμβεί.\n- Η ύφεση το 2015, για παράδειγμα, αποδείχτηκε οριακή και κατά πολύ μικρότερη όλων των προβλέψεων. Το πραγματικό ΑΕΠ μειώθηκε μόλις κατά 0,2% κι όχι κατά 7% όπως λανθασμένα καταστροφολογούσαν η ΝΔ και οι προσκείμενοι σ’ αυτήν αναλυτές. Να σημειωθεί ότι το ΔΝΤ, μόλις τον Οκτώβριο του 2015, προέβλεπε ύφεση 2,3% για το 2015, ενώ τελικά ήταν μόλις -0,2%! Δεν είναι, βέβαια, οι μοναδικές λάθος εκτιμήσεις του ΔΝΤ. Όλες οι προβλέψεις του για την ύφεση έπεσαν έξω από την πρώτη χρονιά της κρίσης!\nΈτος Πρόβλεψη ΔΝΤ Πραγματικότητα\n- Το ίδιο λάθος εκτιμήσεις κάνει και με το πρωτογενές πλεόνασμα. Το 2015 η σημερινή κυβέρνηση πέτυχε πρωτογενές πλεόνασμα από 0,2% έως 0,4%, ενώ το πρόγραμμα προέβλεπε πρωτογενές έλλειμμα 0,25%. Η συγκυβέρνηση ΝΔ - ΠΑΣΟΚ είχε στόχο το 2014 πρωτογενές πλεόνασμα 1,5% του ΑΕΠ και τελικά επετεύχθη 0,4%. Η διαφορά ύψους -2 δισ. ευρώ θα είχε ως συνέπεια την λήξη επιπρόσθετων μέτρων το 2015 για την κάλυψη του κενού, ενώ την ίδια χρονιά, με βάση το προηγούμενο πρόγραμμα της κυβέρνησης ΝΔ-ΠΑΣΟΚ, θα έπρεπε να επιτευχθεί πρωτογενές πλεόνασμα 3% που σήμαινε πρακτικά και άλλα μέτρα.\n- Είναι φανερό ότι το ΔΝΤ την περίοδο 2010 – 2014 έκανε ευνοϊκότερες εκτιμήσεις ακριβώς επειδή ήθελε να δικαιολογήσει την βιωσιμότητα του προγράμματος στο οποίο συμμετείχε. Από το 2015 (3ο πρόγραμμα) κάνει διαρκώς δυσμενέστερες προβλέψεις προφανώς για να δικαιολογήσει την απουσία του.


Αποστολέας Θέμα: Πτυχιο αρμονιας: Τωρα ειναι αργα για δακρυα Στελλα; (Αναγνώστηκε 6115 φορές)\n« στις: 13/08/08, 04:59 »\nΑσχολουμαι με την κιθαρα εδω και σχεδον μισο μηνα και γενικοτερα με τη μουσικη 3-4 χρονια σποραδικα. Ξεκινησα στα 18 μου φουριοζος πιανο, το οποιο παρατησα μετα απο 1,5-2 χρονια, και τωρα κολησα με την κιθαρα που ελπιζω να μη γινει το ιδιο!\nΤο θεμα ειναι πως πλεον θελω να αρχισω επαγγελματικα να ασχολουμαι με τη μουσικη (μη γελατε ). Εχω διαβασει αρμονια για 1-1,5 χρονο περιπου (την οποια παρατησα μαζι με το πιανο). Το βιβλιο λεγετε "Εγχειριδιο αρμονιας", το γραψανε 4 ρωσοι (η δασκαλα μου απο Ρωσια ητανε) και το τελειωσα σχεδον ολο.\nΤωρα να ρωτησω: Ειναι αργα για δακρυα Στελλα; (Γιωργος στην προκειμενη περιπτωση ) Απο θεμα διαβασματος ουτε να το συζητατε, 12 χρονια στο σχολειο διαβαζα πραγματα που δε μου αρεσαν και ειμαι ετοιμος να λιωσω. Υπαρχει καποιο ωδειο που μπορει να δωσει πτυχιο μεσα σε 1 χρονο η και απευθειας με εξετασεις; Διαβασα σε αλλα θεματα κατι για προκαταρκτικα και μετα αλλα 3 χρονια για την αρμονια... 2 για αντιστιξη... 22 ειμαι, στα 30 μου θα εχω τα πτυχια = φεξε μου και γλιστρησα!\nΕχει να προτεινει καποιος "λυση" στο θεμα εστω και για εξωτερικο, δεν λεω οτι θα φυγω και αυριο απλα δεν αποκλειω καμια εκδοχη. Οτι ξερετε και εχετε ακουσει ευπροσδεκτο.\nΑπ: Πτυχιο αρμονιας: Τωρα ειναι αργα για δακρυα Στελλα;\n« Απάντηση #1 στις: 13/08/08, 09:00 »\nπρεπει να εισαι γραμμενος στο ωδειο και δηλωμενος στο υπουργειο 3 συνεχομενα ετη για να δωσεις εξετασεις για το πτυχιο αρμονιας ... συν τις κατατακτηριες του ωδειου .. Νομιζω ομως, οτι υπαρχει μια περιπτωση που λεει οτι μπορεις να μπεις στο τελευταιο χρονο του πτυχειου αρμονιας μεσω κατατακτηριων και ετσι να γλιτωσεις καποια ετη. για ψαξε ..\nστο εξωτερικο δε ξερω τι γινεται ..\n« Απάντηση #2 στις: 13/08/08, 11:08 »\nΤο βιβλιο που εχεις ειναι τρομερο ( σε μεταφραση Πλουμπιδη ) και το ειχα εγω οταν εδωσα Ειδικο Αρμονιας. Αν κι εχει πολλα στοιχεια της ρωσικης σχολης, οι 4 συγγραφεις ( που σπαει η γλωσσα σου να τους πεις ) πλησιασαν αρκετα τη γερμανικη αντιληψη της Αρμονιας.\nΑπο εκει και περα, δεν προκειται να βρεις ωδειο που να κανει ταχυρυθμα μαθηματα στα ανωτερα θεωρητικα. Η περιοδος φοιτησης ειναι καθορισμενη απο το κρατος για λογους εκπαιδευσης του μαθητη πανω στα ειδικα μαθηματα ( Ειδικο Αρμονιας, Αντιστιξη και Φουγκα ).\nΟποιο ωδειο λεει πως κανει ταχυρυθμα μαθημτα, κατα πασα πιθανοτητα δεν ειναι αναγνωρισμενο απο το κρατος ( Υπουργειο Πολιτισμου ).\nΜια λυση ειναι να βρεις εναν καθηγητη να σου κανει μαθηματα και απλως να δηλωσεις σε ενα ωδειο κατα τη διαρκεια της εξεταστικης περιοδου, πως θα δωσεις για ειδικο. Ομως αυτο κρυβει πολλους κινδυνους, οπως αρνηση του ωδειου να σε δεχτει ( ιδιαιτερα εαν δεν ειναι γνωστος ο καθηγητης σου ), καθως και ελλειπη τροπο εκμαθησης σημαντικων σημειων της θεωριας σου.\n« Απάντηση #3 στις: 13/08/08, 11:12 »\nΠαράθεση από: Stoyo στις 13/08/08, 04:59\nΤο θεμα ειναι πως πλεον θελω να αρχισω επαγγελματικα να ασχολουμαι με τη μουσικη\nΤι εννοείς επαγγελματικά?\n« Απάντηση #4 στις: 13/08/08, 14:44 »\nΕπαγγελματικα εννοω να εχω σαν κυρια εργασια μου την ενασχοληση με τη μουσικη. Δηλαδη να αντι να "δουλευω" σε καποιον αλλο τομεα, να "εργαζομαι" πανω στη μουσικη . Αν εννοεις με ποιον τροπο, ως δασκαλος στα θεωρητικα.\nΑυτο που ειπες freemind καλλον ειναι η βελτιστη λυση. Τωρα που το λες εχω εναν φιλο μου που ο θειος του ειναι μουσικος... . Θα κανω ψηστηρι μπας και γινει τιποτα.\nΠαράθεση από: freemind στις 13/08/08, 11:08\nΑυτο εχει γινει; Δηλαδη ξερεις οτι καποιος πηγε να δωσει εξετασεις ετσι, ή ριχνουμε αδεια μηπως και πιασουμε γεματα; (πραγμα καθολου κακο στην περιπτωση μου!)\n« Απάντηση #5 στις: 13/08/08, 16:27 »\nΕχω δει 2-3 ατομα που το εχουν κανει αυτο..δοκιμαζοντας ομως αρκετες φορες να περασουν, διοτι οι γνωσεις τους δεν ηταν πληρεις..\n« Απάντηση #6 στις: 13/08/08, 18:15 »\nΕυχαριστω πολυ για τη βοηθεια! Θα το ψαξω και εδω (Γιαννιτσα) και Θεσαλλονικη. Αν δεν βρω κατι η εχω καμια απορια θα ξαναχτυπησω .\n1381 Εμφανίσεις 05/09/05, 18:17\n1193 Εμφανίσεις 30/06/06, 18:48\n8729 Εμφανίσεις 23/10/10, 15:55\n1927 Εμφανίσεις 25/10/07, 07:56\n6847 Εμφανίσεις 25/02/11, 13:48\n32818 Εμφανίσεις 21/02/13, 07:24\n4787 Εμφανίσεις 19/05/13, 11:50\n5982 Εμφανίσεις 15/09/16, 18:13


Πλαστά έγγραφα σε μετανάστες πωλούσε κύκλωμα αλλοδαπών\n6-11-2021 - 20:15μμ\nΠΕΡΙΒΑΛΛΟΝxkalountzoglou - 5 ώρες πριν\nΤο κουβάρι ενός κυκλώματος διακίνησης μεταναστών ξετύλιξε το Τμήμα Διαχείρισης Μετανάστευσης της Διεύθυνσης Αλλοδαπών Αττικής, συλλαμβάνοντας τρεις αλλοδαπούς, που φέρονται να είχαν στήσει ολόκληρη επιχείρηση κατασκευής πλαστών ή αξιοποίησης γνήσιων, κλεμμένων, ταξιδιωτικών εγγράφων.\nΠρόκειται για τρία άτομα, που φέρονται ότι δρούσαν στις περιοχές της Πατησίων και του Αγίου Παντελεήμονα, ηλικίας, 41, 42 και 33 ετών.\nΌπως ανακοινώθηκε από τις αρχές, υπήρχαν πληροφορίες, για τη δράση κυκλώματος στην παράνομη διακίνηση μεταναστών με την “αεροπορική” μέθοδο. Το κύκλωμα χρησιμοποιούσε και πλαστά και γνήσια κλεμμένα έγγραφα τρίτων προσώπων. Όπως διαπιστώθηκε στη συνέχεια ταυτοποιήθηκαν και συνελήφθησαν τρία άτομα για πλαστογραφίες, σύσταση εγκληματικής οργάνωσης κ.ά.\nΗ τριάδα φέρεται ότι προωθούσε παράνομα μετανάστες σε άλλη χώρα κι αναλόγως το τίμημα ήταν 4.500 έως 6.000 ευρώ. Τα μέλη του κυκλώματος, αφού εξασφάλιζαν την καταβολή των χρημάτων μέσω του άτυπου συστήματος μεταφοράς χρημάτων (HAWALA), λάμβαναν φωτογραφίες του, υπό προώθηση αλλοδαπού και ακολούθως αναζητούσαν ταξιδιωτικό έγγραφο, του οποίου ο νόμιμος κάτοχος έμοιαζε (μέθοδος του σωσία).\nΌπου δεν ήταν αυτό δυνατό, το κύκλωμα κατάρτιζε «κατά παραγγελία» πλαστό έγγραφο για τον ενδιαφερόμενο, χρησιμοποιώντας τη φωτογραφία του. Τέλος, παρέδιδαν στους αλλοδαπούς τα αντίστοιχα αεροπορικά εισιτήρια και κάρτες επιβίβασης, όλα με τα πραγματικά στοιχεία του νομίμου κατόχου του διαβατηρίου με το οποίο τους είχαν εφοδιάσει.\nΕιδικότερα, εφοδίαζαν κατά περίπτωση τους μετανάστες με δύο ειδών διαφορετικά ταξιδιωτικά έγγραφα, που έφεραν ίδια φωτογραφία αλλά διαφορετικά στοιχεία ταυτότητας. Αυτά τα χρησιμοποιούσαν σε ανταποκρίσεις αεροδρομίων, με σκοπό να δυσχεραίνουν τον εντοπισμό της διαδρομής του αλλοδαπού μέχρι τη χώρα τελικού προορισμού. Επίσης, επιμελούνταν τη εξωτερική εμφάνιση των ταξιδιωτών, καθοδηγώντας τους να μιλούν αγγλικά κατά την παραμονή τους στο αεροδρόμιο για να μην προκαλούν υποψίες.\nΚατά την έρευνα, που έγινε, βρέθηκαν και κατασχέθηκαν:\nΤα κλεμμένα διαβατήρια είναι τρίτων προσώπων κι έχουν δηλωθεί ως κλεμμένα ή απολεσθέντα. Οι τρεις αλλοδαποί μετά τη σύλληψή τους και τον σχηματισμό δικογραφίας οδηγήθηκαν στον Εισαγγελέα Πλημμελειοδικών Αθηνών.


Ανάκριση στο αεροδρόμιο - The Books' Journal\nΕίστε εδώ:Home/Γνώμες/Ανάκριση στο αεροδρόμιο\nΚυριακή, 19 Απριλίου 2015\tμέγεθος γραμματοσειράς\nΑνάκριση στο αεροδρόμιο\nΑνυποψίαστοι στις αφίξεις. Εκεί όπου έχουν τρόπο να παγώσει το χαμόγελο.\nΜπορεί να συμβεί και σε σας. Να σας ανακρίνουν στις αφίξεις του αεροδρομίου, πιστεύοντας ότι είστε φοροφυγάς που επιστρέφετε σε βαλίτσες τα λεφτά σας στην Ελλάδα. Μια γελοία και εξοργιστική πρακτική που παραπέμπει σε έναν εθνοσωτήριο υπαρκτό σοσιαλισμό – και στο σουρεαλισμό του. [ΤΒJ]\nΣήμερα το πρωί με σταμάτησαν στο αεροδρόμιο, για να με ρωτήσουν από πού έρχομαι, τι «δουλίτσα» (sic) έκανα στο εξωτερικό, αν έχω να δηλώσω κάποια ακριβά αντικείμενα στις αποσκευές μου και πόσα χρήματα έχω πάνω μου. Αφ’ ενός αιφνιδιάστηκα, αφ’ ετέρου βιαζόμουν να φύγω, αλλιώς θα έστηνα ομηρικό καβγά γι' αυτή την ανάκριση.\nΤο λέω, λοιπόν, σε όλους τους διακεκριμένους φοροφυγάδες που επιστρέφετε στην Ελλάδα με βαλίτσες γεμάτες εκατομμύρια: τα μάτια σας δεκατέσσερα!\nΚαι μερικές πρακτικές συμβουλές:\n- Πάρτε όσο πιο ανέμελο ύφος μπορείτε\n- Κρύψτε τα τρεμάμενα χέρια σας στις τσέπες\n- Στο κρίσιμο ερώτημα για τη «δουλίτσα» συνιστώ την απάντηση: «Ήμουν καλεσμένος/η σε συνέδριο». Να προσθέστε και ένα ακαταλαβίστικο θέμα, για να ψάχνεται το λαγωνικό του νέου υπαρκτού σοσιαλισμού στην Ελλάδα.\nΥπέρ του απαρτχάιντ των Ρομά και κορυφαίοι υπουργοί\tΗ επιστημονική διαπίστωση του Γιάννη Πανούση\tΠροσθηκη σχολιου


Επίδομα θέρμανσης: Δεν αλλάζουν τα εισοδηματικά κριτήρια - Αυξάνεται το επίδομα βάσης :: ekalampaka.gr\nΔημοσιεύθηκε από: Αντώνης Βλιώρας 16/09/2021 09:54:03\nΑυξημένο επίδομα θέρμανσης θα λάβουν τον Δεκέμβριο όσα νοικοκυριά πληρούν τα προβλεπόμενα εισοδηματικά και περιουσιακά κριτήρια...\nΌπως ανακοίνωσε ο πρωθυπουργός στη Διεθνή Έκθεση Θεσσαλονίκης, το κονδύλι που θα διατεθεί για το επίδομα θα είναι αυξημένο κατά 20%.\nΑυτό που θα αλλάξει φαίνεται να είναι το επίδομα βάσης, που αναμένεται να αυξηθεί στα 260 ευρώ, από 220 ευρώ πέρυσι. Το ποσό αυτό θα πολλαπλασιάζεται με τον συντελεστή επιδότησης ανά οικισμό στον οποίο βρίσκεται η κύρια κατοικία. Το εν λόγω ποσό προσαυξάνεται κατά 10% για κάθε εξαρτώμενο τέκνο του δικαιούχου.\n• Άγαμοι που κατά το προηγούμενο έτος είχαν ετήσιο συνολικό εισόδημα μέχρι 12.000 ευρώ και κατείχαν αστική ακίνητη περιουσία συνολικής αντικειμενικής αξίας μέχρι 100.000 ευρώ.\n• Έγγαμοι καθώς και φορολογούμενοι που είναι μέρη συμφώνων συμβίωσης οι οποίοι είχαν ετήσιο συνολικό οικογενειακό εισόδημα μέχρι 20.000 ευρώ και κατείχαν αστική ακίνητη περιουσία αντικειμενικής αξίας μέχρι 200.000 ευρώ. Το εισοδηματικό όριο των 20.000 ευρώ θα προσαυξάνεται κατά 2.000 ευρώ για κάθε εξαρτώμενο τέκνο.


Κάν' το όπως μπορείς. - Επιχειρηματικό ξεκίνημα - Business basics\n62. Κάν' το όπως μπορείς.\nΤο επιχειρηματικό ξεκίνημα έχει καταντήσει ένα σύνολο από σχέδια, κανόνες και "πρέπει", που λέει ότι καθοδηγεί αλλά στην ουσία αφαιρεί ελευθερία κίνησης από τον επιχειρηματικό άνθρωπο. Μοιάζει με μια Προκρούστεια κλίνη που σακατεύει την νέα/μικρή επιχείρηση ώστε να ταιριάζει σε ξένα μέτρα. Η επιχειρηματική ρητορική λέει ότι χωρίς κεφάλαιο, χωρίς business plan, χωρίς ομάδα, χωρίς τεχνολογία δεν πας πουθενά. Και έτσι δυναμώνει η αμφιβολία και καθυστερεί το ξεκίνημα αφού η νέα επιχείρηση κοιτάζει τον εαυτό της και την πιάνει κατάθλιψη επειδή της βγαίνει λειψός. Λείπουν λεφτά. Λείπει εμπειρία. Λείπει σχέδιο. Λείπει όραμα. Λείπει networking. Λείπει μέντορας!!! Και μέσα σε όλη αυτή την κατάθλιψη ψάχνει απαντήσεις μέσα από την ίδια ρητορική που δημιούργησε το πρόβλημα αντί να κάνει ένα βήμα πίσω και να κοιτάξει την πραγματικότητα,\nΗ Disney ξεκίνησε σαν ένα μικρό σχεδιαστικό studio.\nΗ Harley Davidson ξεκίνησε σε ένα σταύλο.\nΗ Levi’s ξεκίνησε από ένα ραφτάδικο.\nΤα Starbucks ξεκίνησαν σαν καφεκοπτείο.\nΤα KFC ξεκίνησαν από έναν πλανώδιο πωλητή.\nΤα MacDonald’s ξεκίνησαν πουλώντας μπάρμπεκιου.\nΗ Under Armor ξεκίνησε από ένα μπλουζάκι.\nΗ Go-Pro ξεκίνησε από μια ιδιοκατασκευή.\nΗ Samsung ξεκίνησε σαν έμπορος τροφίμων.\nΗ Mattel (Barbie) ξεκίνησε φτιάχνοντας κορνίζες.\nΗ NIKE ξεκίνησε σαν αντιπροσωπεύοντας ξένα brands.\nΗ American Express ξεκίνησε σαν ταχυδρομική υπηρεσία.\nΗ NOKIA ξεκίνησε σαν κατασκευαστής χαρτιού.\nΗ Coca-Cola ξεκίνησε σαν φαρμακευτικό παρασκεύασμα.\nΗ Virgin και η ΙΚΕΑ ξεκίνησαν από ένα απλό mail order.\nΟι MacDonald's, DELL, AMAZON, Walmart ξεκίνησαν με οικογενειακά κεφάλαια.\nΟι Hewllett-Packard, Gillette, Apple, Goodyear ξεκίνησαν αυτοχρηματοδοτούμενες.\nΟ Matsushita ξεκίνησε την PANASONIC με την γυναίκα του, χωρίς λεφτά & ιδιαίτερη μόρφωση.\nΟ Adi Dassler ξεκίνησε την ADIDAS χωρίς λεφτά, χωρίς ηλεκτρικό ρεύμα. φτιάχνοντας τα πρώτα παπούτσια με υλικά που έβρισκε στα ερείπια της Γερμανικής υπαίθρου μετά τον Α' ΠΠ.\nΆπειρα παραδείγματα επιχειρήσεων που ξεκίνησαν όπως μπορούσαν, με όποια μέσα είχαν διαθέσιμα, χωρίς ιδιαίτερα σχέδια, κεφάλαια και γνώσεις, χωρίς καν τις ιδανικές συνθήκες εκκίνησης. Η επιχειρηματικότητα είναι μια οργανική λειτουργία που μπορεί να ξεκινήσει με οποιονδήποτε φυσικό τρόπο. Το μόνο που χρειάζεται είναι να απαντάς στο βασικό ερώτημα του μικρομεσαίου επιχειρείν: πώς να ικανοποιήσω τον Πελάτη ώστε να μου δώσει τα λεφτά του; Δεν υπάρχει τίποτε άλλο πέρα από αυτό. Στην πορεία προσαρμόζεσαι ανάλογα με την Αξία, τον Πελάτη και την Ζήτηση. Τα εργαλεία που μπορείς να χρησιμοποιήσεις πρέπει να είναι απλά, σύντομα και ανέξοδα. Απλά, για να μην σε αποτρέπουν. Σύντομα, ώστε να μην σε καθυστερούν. Και ανέξοδα, επειδή δεν σου περισσεύουν. Τα περίπλοκα και τα μακροπρόθεσμα είναι άχρηστα για μια νέα/μικρή επιχείρηση επειδή αποδιοργανώνουν και καθυστερούν, μειώνουν την αυτονομία κινήσεων, αυξάνουν την εξάρτηση από εξωτερικές πηγές και τελικά αποτελούν άλλο έναν λόγο παραίτησης και αποτυχίας.\nΚάν, το όπως μπορείς.\nΜέχρι να μπορείς να το κάνεις όπως θέλεις.\nΑυτή είναι η απάντηση στο πώς να ξεκινήσεις. Το Επιχειρηματικό Ξεκίνημα έχει αφαιρετικό mindset. Όχι να προσθέτεις μπελάδες, κανόνες και μέτρα άλλων. Όχι να προσθέτεις κόστη, σχέδια και έγνοιες αλλά να αφαιρείς. Επειδή δεν έχεις! Δεν σου περισσεύουν. Είσαι ένας ναυαγός σε ένα νησί και προσπαθείς να Αποδράσεις! Αυτάρκεια, εφευρετικότητα, αυτονομία! Πρέπει να είσαι ευέλικτος, να μην έχεις ένα μακροπρόθεσμο σχέδιο σαν δεσπότη πάνω απ΄το κεφάλι σου, να μην σκέφτεσαι πως θα ελέγξεις την αγορά και τον ανταγωνισμό (δεν μπορείς). να μην εξουσιάζεσαι από τις αγκυλώσεις μανατζαραίων με άποψη για όλα, να παραμένεις ανοιχτός στο πως κινείται ο Πελάτης και πως μεταβάλεται η Αξία του. Μόνο αυτός μετράει! Κανένας άλλος.\nΜόνο αυτή η νοοτροπία μπορεί να σε κάνει αυτόνομο και ικανό να επιβιώνεις.\nΠίστεψε σ'αυτό που βλέπεις, όχι στο τι νομίζουν οι άλλοι γι αυτό που βλέπεις. Μην το κάνεις «όπως οι άλλοι». Μην το κάνεις «όπως πρέπει». Κάν’ το όπως μπορείς ώστε να ξεκινήσεις. Αυτό είναι το κριτήριο. Να ξεκινήσεις! Όχι να φτιάξεις κάτι τέλειο ή «όπως πρέπει».\nΦτιάξε μόνο την Αξία του Πελάτη. Μην προσθέτεις περιττά πράγματα που αυξάνουν το κόστος επειδή το κάνουν να μοιάζει με μπίζνα. Ο καφές δεν συνεπάγεται καφετέρια, το φαγητό δεν συνεπάγεται εστιατόριο, ο τουρισμός δεν συνεπάγεται τουριστικό γραφείο, το εμπόριο δεν σημαίνει μαγαζί, η παροχή υπηρεσιών δεν χρειάζεται βιτρίνα ή γραφείο με θέα.\nΧρηματοδότησε μόνο την Αξία (παραγωγή/delivery). Όχι το «μαγαζί»! Όχι το γύρω-γύρω! Όχι τα περιττά. Όχι την γραφειοκρατία. Όχι τους συμβούλους.\nΚάνε αυτά ώστε να ξεκινήσεις. Να πουλήσεις. Να έχεις έσοδα και πελάτες. Να βρεις το κοινό σου για το οποίο πλέον θα έχεις ιδία γνώμη και όχι ανόητες υποθέσεις από έρευνες της πλάκας. Όταν αυξηθεί η εμπειρία και το μέγεθος της επιχείρησής σου τότε μπορείς να εκτελείς πιο σύνθετες εργασίες. Αλλά όχι νωρίτερα. Όχι πριν ξεκινήσεις, Όχι όσο ακόμα είσαι στην ακτή και δεν έχεις βρέξει τα πόδια σου.\nΤα επιχειρηματικά εργαλεία σαμποτάρουν την νέα/μικρή επιχείρηση\nπερισσότερο από ότι την βοηθούν.\nΤα business plan το κάνουν να φαίνεται πιο περίπλοκο από ότι είναι. Σε τυραννάνε με ένα σωρό άχρηστα πράγματα (θες αυτό, θες εκείνο, χρειάζεσαι το άλλο) που μοιάζουν με σχέδιο δράσης αλλά δεν είναι. Δεν χρειάζεσαι ούτε αυτό ούτε εκείνο ούτε το άλλο και τα sales projections είναι μαντεψιές στην τύχη που -αν δεν είσαι μέσα στην αγορά- έχουν την ίδια αξιοπιστία που έχει η αστρολογία! Τα startups σε απομακρύνουν από τις προτεραιότητες της νέας μικρής επιχείρησης και σε εισάγουν στον πανζουρλισμό της τεχνολογίας & του sharing economy των millenials. Οι "ειδικοί" σε ζαλίζουν με αιτήσεις, επιδοτήσεις και κάθε λογής γραφειοκρατική εξάρτηση. 40 χρόνια σοβιετική οικονομία κρατισμού αυτά μάθανε, αυτά πουλάνε. Πως περιμένεις να απλοποιήσουν την διαδικασία; Αφού αυτή είναι η δουλειά τους, η πολυπλοκότητα. Εσένα δουλειά σου είναι να τα κάνεις απλά. Είσαι μια νέα....μικρή...επιχείρηση....ΟΚ; Σαν να λέμε μια βαρκούλα, ένα καρυδότσουφλο. Που θα ταιριάξεις άγκυρες, μηχανές και φουγάρα κρουαζιερόπλοιων; Πως θα δέσεις με κάβους που ζυγίζουν περισσότερο από το σκάφος σου; Πως θα εκτελέσεις ένα business plan χωρίς πόρους, χωρίς επαφή με την αγορά, χωρίς έσοδα, χωρίς πελάτες; Πως; Με δάνεια και επιδοτήσεις; Δεν είδες να κλείνουν επιχειρήσεις μόλις τέλειωσαν τα δανεικά; Δεν είδες να αφανίζονται επιχειρήσεις που -παρά τις επιδοτήσεις- δεν έμαθαν ποτέ να πουλάνε; Δεν βλέπεις ότι η μέση νέα επιχείρηση δεν κλείνει τριετία; Μήπως τα σεμινάρια γυναικείας/νεανικής επιχειρηματικότητας δεν είναι άλλο ένα άλλοθι επιδοτήσεων, "πατερίτσες" που δεν διδάσκουν αυτονομία κι επιβίωση; Συμπλήρωσε εδώ τα στοιχεία σου, βάλε εκεί τις ώρες παρακολούθησης, πάνε στον ΟΑΕΔ να αποδείξεις ότι είσαι άνεργος και δικαιούσαι επίδομα επιχειρηματικότητας. Αυτό είναι επιχειρείν; Αυτό είναι ιδιωτική πρωτοβουλία; Έτσι θα δημιουργηθεί πλούτος; Έτσι ενισχύεται το επιχειρηματικό δαιμόνιο; Με κρατικά κουπόνια & "συσσίτια" επιχειρηματικότητας;......Ρε, πλάκα με κάνετε;\nΗ νέα μικρή επιχείρηση και το επιχειρηματικό της ξεκίνημα είναι άλλο ζώο! Άγριο ζώο. Ανήμερο. Άλλα χνώτα, άλλο μέτρο, άλλος στόχος, άλλο άγχος, άλλα περιθώρια λάθους. Δεν τεντώνεται στα στάνταρ των "μεγάλων", δεν ανταποκρίνεται στους χρόνους τους, δεν έχει τα μέσα τους. Δεν έχει περιθώριο να προσθέτει έγνοιες και κόστη. Δεν θα επιβιώσει αν δεν μάθει την αυτονομία εξαρχής. Δεν χρειάζεται τίποτα περισσότερο από εκείνο που τροφοδοτεί συνεχώς την εξυπηρέτηση του Πελάτη. Συ-νε-χώς! Κι όταν τον εξυπηρετήσει πρέπει να τον διατηρήσει και να βρει άλλον έναν. Και να εφαρμόσει ξανά το ίδιο μοτίβο. Και ξανά. Και ξανά. Δεν χωράς τον Πελάτη στο πλάνο. Κόβεις το πλάνο για να προσαρμοστεί στον Πελάτη και το Ξεκίνημα! Αυτό είναι το μοναδικό πλάνο μιας ΜμΕ και είναι βραχυπρόθεσμο και επαναλαμβανόμενο. Αυτό είναι το μικρομεσαίο επιχειρείν. Κάν' το όπως μπορείς.


H Liv Tyler είναι μία κλασσική κάτοικος του West Village στη Νέα Υόρκη. Η περιοχή είναι από τις πιο όμορφες περιοχές της πόλης και η Liv Tyler έχει επιλέξει να ζει εκεί τα τελευταία 20 χρόνια. Την έχουμε δει σε άπειρες φωτογραφίες να βγάζει βόλτα το σκύλο της, και να περπατάει με τα παιδιά της.\nΠαρόλο που πρόσφατα αγόρασε σπίτι στο Λονδίνο, καθώς είναι παντρεμένη με τον Βρετανό, Dave Gardner, θα νιώθει πάντα σπίτι της το ανακαινισμένο σπίτι της στο West 11th Streeτ. Επισκέπτεται πολύ συχνά τη Νέα Υόρκη για δουλειές και κάθε φορά καλεί φίλους στο σπίτι της να περάσουν χρόνο μαζί.\nΗ ηθοποιός αναφέρει ότι όλα τα αγαπημένα της συλλεκτικά αντικείμενα ή ρούχα βρίσκονται σε αυτό το σπίτι. Xαρακτηριστικό είναι το μπάνιο της, το οποίο μοιάζει να έχει βγει από το Pinterest, ο ροζ φεγγίτης, οι ρετρό καθρέφτες, τα μικροσκοπικά διακοσμητικά αντικείμενα ενώ τα διασκορπισμένα σε όλο τον χώρο αναμνηστικά απο το The Lord of the Rings είναι τα στοιχεία που κάνουν το σπίτι της ακόμα πιο χαριτωμένο.\nΗ Tyler αποφάσισε να έχει ενεργό ρόλο στις εργασίες, διαλέγοντας πολύ προσεκτικά τον αρχιτέκτονα που θα τη βοηθούσε με την ανακαίνιση. Η\nίδια, παρόλο που ήταν τόσο νέα, γνώριζε πως το σπίτι έπρεπε να ξαναποκτήσει τη παλιά του λάμψη που είχε όταν χτίστηκε στα τέλη του 1800.\nΠροσπάθησε να αντλήσει έμπνευση από σπίτια με παρόμοια αισθητική και στο τέλος ένιωθε κάτι παραπάνω από χαρούμενη να παρακολουθεί από κοντά τη διαδικασία δουλειάς του ηλεκτρολόγου ή του υδραυλικού. Με αυτόν τον τρόπο είχε μία πιο ολοκληρωμένη εικόνα για το σπίτι της, το οποίο έχει καταλήξει να είναι σαν ένα λαμπερό κόσμημα για τη Νέα Υόρκη.\nΞεσπά ηθοποιός για τη συμμετοχή πρώην παίκτριας του GNMT σε σειρά (Photo)\nΗ 56χρονη μητέρα μου παρατηρεί τα τρεντ και προβλέπει ποια θα διαρκέσουν για καιρό